qundao/data-zh-poetry huggingface dataset:
謁孔先生
作者：狄遵度
朝代：宋

月出高樹枝，影動酒樽處。
樹深月色薄，稍以燈火助。
主人喜我過，斟酌亦云屢。
於時幸無累，所談非近務。
凉風自遠至，清景淡吾慮。
方期西山秋，歷覽陪杖屨。
谒孔先生
作者：狄遵度
朝代：宋

月出高树枝，影动酒樽处。
树深月色薄，稍以灯火助。
主人喜我过，斟酌亦云屡。
于时幸无累，所谈非近务。
凉风自远至，清景淡吾虑。
方期西山秋，历览陪杖屦。
雨
作者：狄遵度
朝代：宋

高林風怒雨聲黑，小閣燈背人語闌。
誰知雲外月高照，定是葉間鶑最寒。
時覺急飄愁未已，似聞徐滴喜初翻。
驪駒北首榆關路，天晴煙樹沙磧寬。
雨
作者：狄遵度
朝代：宋

高林风怒雨声黑，小阁灯背人语阑。谁知云外月高照，定是叶间莺最寒。时觉急飘愁未已，似闻徐滴喜初翻。骊驹北首榆关路，天晴烟树沙碛宽。
雨
作者：狄遵度
朝代：宋

高林风怒雨声黑，小阁灯背人语阑。
谁知云外月高照，定是叶间鶑最寒。
时觉急飘愁未已，似闻徐滴喜初翻。
骊驹北首榆关路，天晴烟树沙碛宽。
题玉壶洞
作者：玉壶洞客
朝代：宋
体裁：七言绝句

洞前流水碧于苔，洞口桃花扑面开。转头望断意不断，长啸一声须再来。
題玉壺洞
作者：玉壺洞客
朝代：宋

洞前流水碧于苔，洞口桃花撲面開。
轉頭望斷意不斷，長嘯一聲須再來。
题樟林寺
作者：玉盘居士
朝代：宋
体裁：七言绝句

千岩壁立任苍苔，今日玉盘居士来。洗斸云根堪宴坐，不教独秀在天台。
題樟林寺
作者：玉盤居士
朝代：宋

千巖壁立任蒼苔，今日玉盤居士來。
洗斸雲根堪宴坐，不教獨秀在天台。
楊柳枝
作者：玉真
朝代：宋

已謝芳華更不留。幾經秋。故宮臺榭只荒邱。忍回頭。塞外風霜家萬里，望中愁。楚魂湘血恨悠悠。此生休。
添声杨柳枝
作者：玉真
朝代：宋
体裁：词

已谢芳华更不留。几经秋。故宫台榭只荒邱。忍回头。塞外风霜家万里，望中愁。楚魂湘血恨悠悠。此生休。
浪淘沙
作者：玉英
朝代：宋

塞上早春時。暖律猶微。柳舒金線拂回堤。料得江鄉應更好，開盡梅溪。晝漏漸遲遲。愁損仙機。幾回無語斂雙眉。憑遍闌干十二曲，日下樓西。
浪淘沙令
作者：玉英
朝代：宋
体裁：词

塞上早春时。暖律犹微。柳舒金线拂回堤。料得江乡应更好，开尽梅溪。昼漏渐迟迟。愁损仙机。几回无语敛双眉。凭遍阑干十二曲，日下楼西。
浪淘沙令
作者：玉英
朝代：宋
体裁：词

塞上早春时。暖律犹微。柳舒金线拂回堤。料得江乡应更好，开尽梅溪。昼漏渐迟迟。愁损仙肌。几回无语敛双眉。凭遍阑干十二曲，日下楼西。
夜行船
作者：王
朝代：宋

曲水濺裙三月二。馬如龍、鈿車如水。風揚遊絲，日烘晴晝，人共海棠俱醉。客裡光陰難可意。掃芳塵、舊遊誰記。午夢醒來，小窗人靜，春在賣花聲裡。
導引
作者：王
朝代：宋

憶玉清景，繁盛極當時。千古事難追。漢家別廟秋風起，空出奉宸衣。三山浮海日暉暉。羽蓋共雲飛。靈宮舊是棲真處，還望玉輿歸。
望江南·憶江南
作者：王
朝代：宋

三傑後，福壽兩無涯。食乳相君功未既，嫵眉京兆眷方茲。富貴莫推辭。門兩戟，卻棹一綸絲。蓴菜秋風鱸鱠美，桃花春水鱖魚肥。笑傲霅溪湄。
發引
作者：王
朝代：宋

上林春晚，曾是奉宸遊。水殿戲龍舟。玉簫吹斷催仙馭，一去隔千秋。遊人重到曲江頭。事往涕難收。空餘御幄傳觴處，依舊水東流。
發引
作者：王
朝代：宋

玉宸朝晚，忽掩赭黃衣。愁霧鎖金扉。蓬萊待得仙丹至，人世已成非。龍軒天仗轉西畿。旌旆入雲飛。望陵宮女垂紅淚，不見翠輿歸。
祝英臺近
作者：王
朝代：宋

柳煙濃，花露重，合是醉時候。樓倚花梢，長記小垂手。誰教釵燕輕分，鏡鸞慵舞，是孤負、幾番春晝。自別後。聞道花底花前，多是兩眉皺。又說新來，比似舊時瘦。須知兩意長存，相逢終有。莫謾被、春光僝僽。
汉宫春·手拈黄花
作者：王□□
朝代：宋
体裁：词

手拈黄花，对西风无语，双鬓萧萧。
韶华暗中过眼，零落心交。
登临把酒，更谁伴、破橘持螯。
惟只有，湖边鸥鹭，飞来如受人招。
往事不禁重省，料绾罗分钿，翠减香销。
空向画桥古树，犹系轻桡。
西兴渡口，误归帆、几信寒潮。
伤情处，淡烟残照，倚兰人共秋高。
浯溪
作者：王□达
朝代：宋
体裁：七言律诗

□□游宦过湘山，道阻□□十里闲。奎画自今容拂拭，苍崖从昔要跻攀。扫除妖孽□□□，□录勋庸信□□。自叹此生那从□，是行应得□□□。
踏莎行
作者：王万之
朝代：宋

柳外寒轻，水边亭小。昨朝燕子归来了。天涯无数旧愁根，东风种得成芳草。
亭畔秋千，当时欢笑。香肌不满和衣抱。那堪别後更思量，春来瘦得知多少。
踏莎行·柳外寒轻
作者：王万之
朝代：宋
体裁：词

柳外寒轻，水边亭小。昨朝燕子归来了。天涯无数旧愁根，东风种得成芳草。亭畔秋千，当时欢笑。香肌不满和衣抱。那堪别后更思量，春来瘦得知多少。
游洞霄宫
作者：王与能
朝代：宋

洞霄飞杖屦，人境共真清。
天柱擎峰出，丹泉迸溜生。
栖岩遗隠迹，漱石洗虚名。
珍重乐斯者，微吟谩纪行。
游洞霄宫
作者：王与能
朝代：宋

洞霄飞杖屦，人境共真清。天柱擎峰出，丹泉迸霤生。栖岩遗隐迹，漱石洗虚名。珍重乐斯者，微吟谩纪行。
赓翠蛟亭韵
作者：王与能
朝代：宋

灵砂九转炼金顽，留得丹泉在此间。
明月清风谁管领，洞天福地占幽闲。
岩巅雪涌金波立，石罅潮生银屋翻。
句续坡仙怀古意，梅花也觉带欢颜。
赓翠蛟亭韵
作者：王与能
朝代：宋

灵砂九转鍊金顽，留得丹泉在此间。明月清风谁管领，洞天福地占幽闲。岩巅雪涌金波立，石罅潮生银屋翻。句续坡仙怀古意，梅花也觉带欢颜。
代谢刘小坡送乡会劝酒赓韵
作者：王与钧
朝代：宋

履端开帝历，会拜谨王春。百世枌榆旧，一番桃李新。珍颁来腆渥，妙句带清真。骑省云霄上，宁辞染翰频。一枝鹪漫集，千仞凤方翔。谏纸清时省，经帷镇日香。湖波怜鸭绿，宫酝挹鹅黄。应轸乡中士，毛锥未脱囊。
代谢刘小坡送乡会劝酒赓韵·其一
作者：王与钧
朝代：宋
体裁：五言律诗

履端开帝历，会拜谨王春。百世枌榆旧，一番桃李新。珍颁来腆渥，妙句带清真。骑省云霄上，宁辞染翰频。
代谢刘小坡送乡会劝酒赓韵·其二
作者：王与钧
朝代：宋

一枝鹪漫集，千仞凤方翔。谏纸清时省，经帷镇日香。湖波怜鸭绿，宫酝挹鹅黄。应轸乡中士，毛锥未脱囊。
代谢刘小坡送乡会劝酒赓韵·其二
作者：王与钧
朝代：宋

一枝鹪漫集，千仞凤方翔。
谏纸清时省，经帷镇日香。
湖波怜鸭绿，宫醖挹鹅黄。
应轸乡中士，毛锥未脱囊。
经筵彻章御赐诗卷
作者：王与钧
朝代：宋
体裁：七言绝句

一种寒梅白玉条，迥临村路傍溪桥。应缘近水花先发，疑是经春雪未消。
高岩立春日
作者：王世则
朝代：宋

二年白玉堂，挥翰供帖子。
风生起草台，墨照澄心纸。
三年文昌省，拜赐近天咫。
红蓼肦御盘，金幡袅宫蕊。
晚为日南客，环堵隠乌几。
朝来闻击鼓，土牛出墟市。
幽怀不自閒，欲逐春事起。
安是五亩园，种蔬引江水。
高巖立春日
作者：王世則
朝代：宋

二年白玉堂，揮翰供帖子。
風生起草臺，墨照澄心紙。
三年文昌省，拜賜近天咫。
紅蓼肦御盤，金幡裊宮蕊。
晚爲日南客，環堵隠烏几。
朝來聞擊鼓，土牛出墟市。
幽懷不自閒，欲逐春事起。
安是五畝園，種蔬引江水。
临终作
作者：王世宁
朝代：宋
体裁：七言绝句

翠羽旌幢仙子队，紫云楼阁玉皇家。人间风雨易分散，回首五陵空落花。
臨終作
作者：王世寧
朝代：宋

翠羽旌幢仙子隊，紫雲樓閣玉皇家。
人間風雨易分散，回首五陵空落花。
干戈
作者：王中
朝代：宋
体裁：诗

干戈未定欲何之，一事无成两鬓丝。
踪迹大纲王粲传，情怀小样杜陵诗。
鹡鸰音断云千里，乌鹊巢寒月一枝。
安得中山千日酒，酩然直到太平时。
干戈
作者：王中
朝代：宋
体裁：七言律诗

干戈未定欲何之，一事無成兩鬢絲。
蹤跡大綱王粲傳，情懷小樣杜陵詩。
鶺鴒音斷人千里，烏鵲巢寒月一枝。
安得中山千日酒，酩然直到太平時。
中秋
作者：王中立
朝代：宋

印透山河影，照开天地心。
人世有昏晓，我胸无古今。
中秋
作者：王中立
朝代：宋

印透山河影，照開天地心。
人世有昏曉，我胸無古今。
中秋
作者：王中立
朝代：宋

素丸东溟来，飞上玻璃盆。聊挥五轮手，拨去万里阴。印透山河影，照开天地心。人世有昏晓，我未尝古今。
古鶴
作者：王中立
朝代：宋

天地之間一古儒，醒來不記醉中書。
旁人錯比神仙字，只恐神仙字不如。
古鹤
作者：王中立
朝代：宋
体裁：七言绝句

天地之间一古儒，醒来不记醉中书。旁人错比神仙字，只恐神仙字不如。
句
作者：王中立
朝代：宋

醉袖舞嫌天地窄，詩情狂壓海山平。
句
作者：王中立
朝代：宋

醉袖舞嫌天地窄，诗情狂压海山平。
感事
作者：王中立
朝代：宋

雪花如席朔云低，一曲琵琶泪满衣。山色似眉江似练，何时明月送将归。归来江令头空白，远道金山泪暗垂。关月自低霜自落，樽前莫唱鹧鸪词。
感事·其一
作者：王中立
朝代：宋
体裁：七言绝句

雪花如席朔云低，一曲琵琶泪满衣。山色似梅江似练，何时明月送将归。
感事·其一
作者：王中立
朝代：宋

雪花如席朔云低，一曲琵琶泪满衣。山色似眉江似练，何时明月送将归。
感事·其三
作者：王中立
朝代：宋
体裁：七言绝句

长夜漫漫梦不成，可堪凉月透疏棂。唾壶敲碎无人语，独坐空阶看晓星。
感事·其二
作者：王中立
朝代：宋
体裁：七言绝句

归来江令头空白，远道金山泪暗垂。关月自低霜自落，尊前莫唱鹧鸪词。
感事·其二
作者：王中立
朝代：宋

归来江令头空白，远道金山泪暗垂。关月自低霜自落，樽前莫唱鹧鸪词。
杂诗四首
作者：王中立
朝代：宋

华山宫殿白云封，不见当年打睡翁。贪看终南山色好，不知红日下前峰。独跨苍虬下太清，春风万里月华明。因君感激为君说，凿破天机我也惊。云叶邻邻皱碧空，笙箫递响入天风。忽惊风浪耳边急，不觉形神来世中。此生休更问浮名，名利区区不暂停。我有一丸天上药，用时还解济苍生。
杂诗四首·其一
作者：王中立
朝代：宋
体裁：古风

华山宫殿白云封，不见当年打睡翁。贪看终南山色好，不知红日下前峰。
杂诗四首·其三
作者：王中立
朝代：宋

云叶粼粼皱碧空，笙箫递响入天风。
忽惊风浪耳边急，不觉形神来世中。
杂诗四首·其三
作者：王中立
朝代：宋

云叶邻邻皱碧空，笙箫递响入天风。忽惊风浪耳边急，不觉形神来世中。
杂诗四首·其二
作者：王中立
朝代：宋
体裁：古风

独跨苍虬下太清，春风万里月华明。因君感激为君说，凿破天机我也惊。
杂诗四首·其四
作者：王中立
朝代：宋

此生休更问浮名，名利区区不暂停。我有一丸天上药，用时还解济苍生。
杂诗四首·其四
作者：王中立
朝代：宋

此生休更问浮名，名利区区不蹔停。
我有一丸天上药，用时还解济苍生。
遗閒閒赵公
作者：王中立
朝代：宋
体裁：七言绝句

寄与閒閒傲浪仙，枉随诗酒堕凡缘。黄尘遮断来时路，不到蓬山五百年。
遺閒閒趙公
作者：王中立
朝代：宋

寄與閒閒傲浪仙，枉隨詩酒墮凡緣。
黄塵遮斷來時路，不到蓬山五百年。
雜詩四首·其一
作者：王中立
朝代：宋

華山宮殿白雲封，不見當年打睡翁。
貪看終南山色好，不知紅日下前峰。
雜詩四首·其三
作者：王中立
朝代：宋

雲葉粼粼皺碧空，笙簫遞響入天風。
忽驚風浪耳邊急，不覺形神來世中。
雜詩四首·其二
作者：王中立
朝代：宋

獨跨蒼虬下太清，春風萬里月華明。
因君感激爲君說，鑿破天機我也驚。
雜詩四首·其四
作者：王中立
朝代：宋

此生休更問浮名，名利區區不蹔停。
我有一丸天上藥，用時還解濟蒼生。
题裕之乐府后
作者：王中立
朝代：宋

常恨小山无后身，元郎乐府更清新。红裙婢子那能晓，送与凌烟阁上人。
灵岩
作者：王临
朝代：宋

瓶钵飘然别帝乡，法音从此振东方。
黄龙山下传心印，白鹤泉边起道场。
甘露无时皆一味，旃檀何处不清香。
烦师更唱宗门曲，兔脚龟毛任展张。
题司空表圣王官谷
作者：王临
朝代：宋

夫君久逐夜舟移，依旧岩扃锁翠微。
位至文昌还避世，身甘幽谷是知机。
清风未泯随流水，遗像空存伴落晖。
百有余年同俯仰，白云犹绕故亭飞。
题司空表圣王官谷
作者：王临
朝代：宋

夫君久逐夜舟移，依旧岩扃锁翠微。位至文昌还避世，身甘幽谷是知机。清风未泯随流水，遗像空存伴落晖。百有馀年同俯仰，白云犹绕故亭飞。
同游柏谷山
作者：王举元
朝代：宋

晓出东郊回，路穿桑拓林。
人耕新雨地，寺隐半岩阴。
远目穷天宇，和风爽醉襟。
停骖顾遗老，同是劝农心。
同游柏谷山
作者：王举元
朝代：宋

晓出东郊迥，路穿桑柘林。人耕新雨地，寺隐半岩阴。远目穷天宇，和风爽醉襟。停骖顾遗老，同是劝农心。
同游柏谷山
作者：王举元
朝代：宋

晓出东郊迥，路穿桑柘林。
人耕新雨地，寺隠半岩阴。
远目穷天宇，和风爽醉襟。
停骖顾遗老，同是劝农心。
春集东园赋得叶字
作者：王举正
朝代：宋

芳辰聊命驾，郊野赏心惬。亭幽路郁纡，树密花重叠。暂纾朝绂劳，喜与朋簪接。谈麈逗松枝，宴赏澄竹叶。含和寄萧散，选胜穷登蹑。行乐且踌躇，此游非日涉。
春集东园赋得叶字
作者：王举正
朝代：宋

芳辰聊命驾，郊野赏心惬。
亭幽路鬰纡，树密花重迭。
暂纾朝绂劳，喜与朋簪接。
谈麈逗松枝，宴赏澄竹叶。
含和寄萧散，选胜穷登蹑。
行乐且踌躇，此游非日涉。
东湖拜朔非礼去职诸生以诗留行和其韵以谢之
作者：王义山
朝代：宋
体裁：七言律诗

只有春风无世态，世间冷暖若为情。废经彼自违先圣，议礼终难强两生。不合拂衣吾竟去，谁云出昼待留行。云卿数亩园犹在，已结东湖松菊盟。
丫头岩
作者：王义山
朝代：宋
体裁：七言绝句

露出佳人半面看，晓鬟梳起碧云团。路傍老尽几春色，犹学丫头不顶冠。
临江仙·寿章丞相
作者：王义山
朝代：宋
体裁：词

明日中元生上相，真上相上元生。满城灯火昼三更。台星呈瑞处，一点寿星明。和气薰蒸开泰运，湖山万里光荣。愿推天地发生仁。八荒开寿域，一气转洪钧。
临江仙·明日中元生上相
作者：王义山
朝代：宋

明日中元生上相，真上相上元生。
满城灯火昼三更。
台星呈瑞处，一点寿星明。
和气熏蒸开泰运，湖山万里光荣。
愿推天地发生仁。
八荒开寿域，一气转洪钧。
乐语
作者：王义山
朝代：宋
体裁：词

先献此花名字好。密叶长青，翠羽摇仙葆。紫禁风薰惊夏到。花飞细□香堪扫。拂晓宫娃争报道。无限琼妃，缥缈来蓬岛。来向慈闱勤颂祷。万年枝□同难老。
乐语
作者：王义山
朝代：宋
体裁：词

十样仙葩天也爱。留住春光，一一娇相赛。万里莺花开世界。园林点检随时采。照坐十眉仙体态。天与司花，舞彻歌还再。献与千官头上戴。年年万岁声中拜。
乐语
作者：王义山
朝代：宋
体裁：词

岁岁丹霞天近处。借问殷勤，何以逢兰杜。碧砌玉阑春不去。清香长逐薰风度。况是恩光新雨露。绿叶青青，葱翠长如许。端的萱花仙伴侣。年年今日阶前舞。
乐语
作者：王义山
朝代：宋
体裁：词

日日传宣金掌露。当殿芳菲，似约春长驻。微紫深红浑谩与。淡妆偏趁泥金缕。拂早薰风花里度。吹送香尘，东殿称觞处。歌罢花仙归洞府。彩鸾驾雾来南浦。
乐语
作者：王义山
朝代：宋
体裁：词

秘传玉诀自灵修。家在仙山最上头。更有仙茅香馥郁，年年今日，薰风时候，掇取献龙楼。
乐语
作者：王义山
朝代：宋
体裁：词

移向慈元供寿佛。压倒群花，端的成清绝。青萼玉包全未拆。薰风微处留香雪。未拆香包香已冽。沈水龙涎，不用金炉爇。花露轻轻和玉屑。金仙付与长生诀。
乐语
作者：王义山
朝代：宋
体裁：词

莫忘九疑山上侣。住在山中，白石清泉处。好与长年沾雨露。灵根下遣蟠虬护。青青九节长如许。早晚成花，教见薰风度。十二节添须记取。千年一节从头数。
乐语
作者：王义山
朝代：宋
体裁：词

西山元是神仙境，瑞气郁森森。彩鸾飞下五云深。急管递繁音。碧鬓影斜花欲颤，轻盈莲步移金。紫檀催拍莫沉吟。传入柘枝心。
乐语
作者：王义山
朝代：宋
体裁：词

还比蒲桃天上植。稚柳阴中，蜀锦开如织。万岁藤边娇五色。宜春馆里香寻觅。七十二行鲜的的。岁岁如今，早趁薰风摘。金掌露浓堪爱惜。龙涎华润凝光碧。
乐语
作者：王义山
朝代：宋
体裁：词

金阙深深，正夏日初长禁柳青。
祥烟纷簇，红云一朵，飞度彤庭。
千妃随步处，觉薰风、微拂觚棱。
天颜喜，向东朝长乐，献九霞觥。
分明。
西崑王母，来从光碧驾飞軿。
为言今日，金仙新浴，共庆长生。
捧桃上寿，天一笑、赐宴蓬瀛。
沸欢声。
道明朝前殿，又祝椿龄。
乐语
作者：王义山
朝代：宋
体裁：古风

金阙深深，正夏日初长禁柳青。祥烟纷簇，红云一朵，飞度彤庭。千妃随步处，觉薰风、微拂觚棱。天颜喜，向东朝长乐，献九霞觥。分明。西昆王母，来从光碧驾飞軿。为言今日，金仙新浴，共庆长生。捧桃上寿，天一笑、赐宴蓬瀛。沸欢声。道明朝前殿，又祝椿龄。
乐语
作者：王义山
朝代：宋
体裁：词

风吹仙袂飘飘举，底事下蓬莱。东朝遥祝万年杯。玉液泻金罍。天上蟠桃又熟，晕酡颜、红染芳腮。年年摘取献天阶。齐舞柘枝来。
乐语
作者：王义山
朝代：宋
体裁：词

龙楼日永，鹤禁风薰，拂晓寿星光现。
无限霞裾，欣传帝母，与佛同生华旦。
佳气慈闱，看龙颜欢动，玉卮亲劝。
捧祝殷勤，对萱草青松，菖蒲翠软。
奇香喷，阶前芍药，频繁红深紫浅。
遥望千官鹭序，晓仗初齐，趋觐慈元宫殿。
更喜明朝，虹流佳节，同听嵩山呼万。
湛露重重，燕庆两宫，盛事如今亲见。
齐祝愿、西崑凝碧，南山增绿，与天齐算。
身长好，年年拜舞宫花颤。
乐语
作者：王义山
朝代：宋
体裁：古风

龙楼日永，鹤禁风薰，拂晓寿星光现。无限霞裾，欣传帝母，与佛同生华旦。佳气慈闱，看龙颜欢动，玉卮亲劝。捧祝殷勤，对萱草青松，菖蒲翠软。奇香喷，阶前芍药，频繁红深紫浅。遥望千官鹭序，晓仗初齐，趋觐慈元宫殿。更喜明朝，虹流佳节，同听嵩山呼万。湛露重重，燕庆两宫，盛事如今亲见。齐祝愿、西昆凝碧，南山增绿，与天齐算。身长好，年年拜舞宫花颤。
乐语·先献此花名字好
作者：王义山
朝代：宋

先献此花名字好。
密叶长青，翠羽摇仙葆。
紫禁风熏惊夏到。
花飞细□香堪扫。
拂晓宫娃争报道。
无限琼妃，缥缈来蓬岛。
来向慈闱勤颂祷。
万年枝□同难老。
乐语·十样仙葩天也爱
作者：王义山
朝代：宋
体裁：词

十样仙葩天也爱。留住春光，一一娇相赛。万里莺花开世界。园林点检随时采。□□□眉仙体态。天与司花，舞彻歌还再。献与千官头上戴。年年万岁声中拜。
乐语·千年紫极锁烟萝
作者：王义山
朝代：宋
体裁：词

千年紫极锁烟萝。艳质含羞敛翠蛾。远睇慈元称寿处，不妨连臂，大家重与，楚舞更吴歌。
乐语·岁岁丹霞天近处
作者：王义山
朝代：宋

岁岁丹霞天近处。
借问殷勤，何以逢兰杜。
碧砌玉阑春不去。
清香长逐熏风度。
况是恩光新雨露。
绿叶青青，葱翠长如许。
端的萱花仙伴侣。
年年今日阶前舞。
乐语·慈元宫殿五云开
作者：王义山
朝代：宋
体裁：词

慈元宫殿五云开。寿献九霞杯。步随王母共徘徊。仙子下瑶台。红袖引翻鸾镜媚，婆娑雪□风回。繁弦脆管莫相催。齐唱柘枝来。
乐语·戏衮玉球添一笑
作者：王义山
朝代：宋
体裁：词

戏衮玉球添一笑。笑道轻狂，似恁人间少。偏倚龙池依凤沼。随风得得低回绕。掠面点衣夸百巧。似雪飞花，点束梁圆好。惹住金虬香篆袅。上林不放春光老。
乐语·新吴曾遇许旌阳
作者：王义山
朝代：宋
体裁：词

新吴曾遇许旌阳。宝气横空一剑长。愿祝慈闱长不老，天长地久，有如此柏，万古镇苍苍。
乐语·日日传宣金掌露
作者：王义山
朝代：宋

日日传宣金掌露。
当殿芳菲，似约春长驻。
微紫深红浑谩与。
淡妆偏趁泥金缕。
拂早熏风花里度。
吹送香尘，东殿称觞处。
歌罢花仙归洞府。
彩鸾驾雾来南浦。
乐语·消息一年传一度
作者：王义山
朝代：宋
体裁：词

消息一年传一度。万岁枝香，总是留春处。曾倚东风娇不语。玉阶霞袂飘飘举。蓬莱清浅红云路。结子新成，要荐金盘去。一实三千须记取。东朝宴罢回青羽。
乐语·犹是太真亲手植
作者：王义山
朝代：宋
体裁：词

犹是太真亲手植。猩染鲜葩，岁岁如曾拭。绛节青旌光耀日。分明是个神仙匹。引领金扉红的的。下有仙妃，纤手轻轻摘。为道朱颜常似得。今朝摘取呈慈极。
乐语·秘传玉诀自灵修
作者：王义山
朝代：宋

秘传玉诀自灵修。
家在仙山最上头。
更有仙茅香馥郁，年年今日，熏风时候，掇取献龙楼。
乐语·移向慈元供寿佛
作者：王义山
朝代：宋

移向慈元供寿佛。
压倒群花，端的成清绝。
青萼玉包全未拆。
熏风微处留香雪。
未拆香包香已冽。
沈水龙涎，不用金炉爇。
花露轻轻和玉屑。
金仙付与长生诀。
乐语·端的长春春不老
作者：王义山
朝代：宋
体裁：词

端的长春春不老。玉颊微红，酒晕精神好。多谢天工相懊恼。花间不问春迟早。风外新篁摇翠葆。长乐宫边，绿阴笼驰道。此际称觞非草草。绛仙亲下蓬莱岛。
乐语·自在云间白鹤飞
作者：王义山
朝代：宋
体裁：词

自在云间白鹤飞。晴川浴罢不胜衣。旋裁五色冰蚕锦，千花覆处，三呼声里，惹得御香归。
乐语·莫忘九疑山上侣
作者：王义山
朝代：宋

莫忘九疑山上侣。
住在山中，白石清泉处。
好与长年沾雨露。
灵根下遣蟠虬护。
青青九节长如许。
早晚成花，教见熏风度。
十二节添须记取。
千年一节从头数。
乐语·西山元是神仙境
作者：王义山
朝代：宋
体裁：词

西山元是神仙境，瑞气郁森森。彩鸾飞下五云深。急管递繁音。碧鬓□斜花欲颤，轻盈莲步移金。紫檀催拍莫沈吟。传入柘枝心。
乐语·还比蒲桃天上植
作者：王义山
朝代：宋

还比蒲桃天上植。
稚柳阴中，蜀锦开如织。
万岁藤边娇五色。
宜春馆里香寻觅。
七十二行鲜的的。
岁岁如今，早趁熏风摘。
金掌露浓堪爱惜。
龙涎华润凝光碧。
乐语·金阙深深
作者：王义山
朝代：宋

金阙深深，正夏日初长禁柳青。
祥烟纷簇，红云一朵，飞度彤庭。
千妃随步处，觉熏风、微拂觚棱。
天颜喜，向东朝长乐，献九霞觥。
分明。
西昆王母，来从光碧驾飞軿。
为言今日，金仙新浴，共庆长生。
捧桃上寿，天一笑、赐宴蓬瀛。
沸欢声。
道明朝前殿，又祝椿龄。
乐语·闲云潭影日悠悠
作者：王义山
朝代：宋
体裁：词

闲云潭影日悠悠。暮倚朱帘更少留。龙寿本齐箕与翼，□从今日，一年一度，东极庆千秋。
乐语·风吹仙袂飘飘举
作者：王义山
朝代：宋
体裁：词

风吹仙袂飘飘举，底事下蓬莱。
东朝遥祝万年杯。
玉液泻金垒。
天上蟠桃又熟，晕酡颜、红染芳腮。
年年摘取献天阶。
齐舞柘枝来。
乐语·龙楼日永
作者：王义山
朝代：宋

龙楼日永，鹤禁风熏，拂晓寿星光现。
无限霞裾，欣传帝母，与佛同生华旦。
佳气慈闱，看龙颜欢动，玉卮亲劝。
捧祝殷勤，对萱草青松，菖蒲翠软。
奇香喷，阶前芍药，频繁红深紫浅。
遥望千官鹭序，晓仗初齐，趋觐慈元宫殿。
更喜明朝，虹流佳节，同听嵩山呼万。
湛露重重，燕庆两宫，盛事如今亲见。
齐祝愿、西昆凝碧，南山增绿，与天齐算。
身长好，年年拜舞宫花颤。
书曹忠勇诗集
作者：王义山
朝代：宋
体裁：七言律诗

当家七步已称雄，君更豪吟句律工。泸水城存空吊古，睢阳庙在凛生风。友闻不死世无敌，武惠重来战有功。能不动心方是勇，教人以善谓之忠。
书永嘉嘉禾驿
作者：王义山
朝代：宋
体裁：古风

老来倦跻攀，悠悠憩山侧。层岚轶穹霓，纡萦困行客。崖倾觉崄巇，径曲盘险迫。石老枕云根，桥横界野色。海峤吞暝晖，松标挂辰极。残烟罩成幄，长波曳如帛。天际鸟知还，溪涧鱼自适。几忘物无我，虑淡意常寂。泛观穹壤间，天亦局于迹。荣华忽彫枯，俯仰逃今昔。倾羲倏再旦，急轨等寄驿。愚公果何为，老且欲移石。
书永嘉嘉禾驿
作者：王义山
朝代：宋

老来倦跻攀，悠悠憩山侧。
层岚轶穹霓，纡萦困行客。
崖倾觉崄巇，径曲盘险迫。
石老枕云根，桥横界野色。
海峤吞暝晖，松标挂辰极。
残烟罩成幄，长波曳如帛。
天际鸟知还，溪涧鱼自适。
几忘物无我，虑淡意常寂。
泛观穹壤间，天亦局于迹。
荣华忽雕枯，俯仰逃今昔。
倾羲倏再旦，急轨等寄驿。
愚公果何为，老且欲移石。
五无歌送张参政
作者：王义山
朝代：宋
体裁：古风

一钱刘太守，也被一钱污。今日公归去，一文钱也无。临去受百纸，清哉杜大夫。今日公归去，半张纸也无。清献出蜀日，琴鹤与之俱。今日公归去，琴和鹤也无。东山船载月，皎洁如冰壶。今日公归去，船中月也无。问公何所有，所有与人殊。只有一廉字，斯人百世无。
京庠校文和同考官
作者：王义山
朝代：宋

文堂翕聚众星明，剖蚌扬沙着意精。
幸执楮毫陪末席，敢将文字品诸生。
烘堂莫共赓酬笑，彻夜惟闻倡嘆声。
要使西昆文体变，欧公不怕咈人情。
京庠校文和同考官
作者：王义山
朝代：宋
体裁：七言律诗

文堂翕聚众星明，剖蚌扬沙著意精。幸执楮毫陪末席，敢将文字品诸生。烘堂莫共赓酬笑，彻夜惟闻倡叹声。要使西昆文体变，欧公不怕咈人情。
偶成
作者：王义山
朝代：宋

五性感而动，其间善恶萌。危微相对立，体认要研精。大学静而得，中庸诚则明。原头不参透，何以约其情。良贵由天赋，欺心天可欺。功名皆梦幻，道理厌新奇。枫叶敲窗际，梅花对月时。个般清趣味，料得少人知。
偶成·其一
作者：王义山
朝代：宋
体裁：五言律诗

五性感而动，其间善恶萌。危微相对立，体认要研精。大学静而得，中庸诚则明。原头不参透，何以约其情。
偶成·其二
作者：王义山
朝代：宋
体裁：五言律诗

良贵由天赋，欺心天可欺。功名皆梦幻，道理厌新奇。枫叶敲窗际，梅花对月时。个般清趣味，料得少人知。
偶成·其二
作者：王义山
朝代：宋

良贵由天赋，欺心天可欺。
功名皆梦幻，道理厌新奇。
枫叶敲窗际，梅花对月时。
箇般清趣味，料得少人知。
冷舍偶成示儿
作者：王义山
朝代：宋

悔着当初误出山，无聊情绪几多般。
尽教茅舍云遮断，已约梅花月送还。
旅兴须凭酒消遣，家书不住报平安。
逢人休道为官好，骨肉团栾胜做官。
冷舍偶成示儿
作者：王义山
朝代：宋
体裁：七言律诗

悔著当初误出山，无聊情绪几多般。尽教茅舍云遮断，已约梅花月送还。旅兴须凭酒消遣，家书不住报平安。逢人休道为官好，骨肉团栾胜做官。
别中斋杨左丞
作者：王义山
朝代：宋
体裁：五言律诗

孤山久无主，谁伴月昏黄。归兴西湖动，离情南浦伤。官清从马瘦，政暇又诗忙。莫羡和羹事，林逋有暗香。
十月海棠盛开
作者：王义山
朝代：宋
体裁：七言绝句

海棠搀得小春天，独向晴窗弄午烟。造物胡为太颠倒，此花怎敢占梅先。
千年调·胜地独湖山
作者：王义山
朝代：宋
体裁：词

胜地独湖山，满堂贮风月。
歌舞大平气象，雪回云遏。
红鞋朱帽，隔岸唤船，芙蓉万叠。
人稀到，这清绝。
因思旧事，庄敞平泉宅。
莫与他人树石，对儿孙说。
难全晚节，不如一丘壑。
住茅屋三间，任穷达。
千年调（游葛岭归有感）
作者：王义山
朝代：宋
体裁：词

胜地独湖山，满堂贮风月。歌舞太平气象，雪回云遏。红鞋朱帽，隔岸唤船，芙蓉万叠。人稀到，这清绝。因思旧事，庄敞平泉宅。莫与他人树石，对儿孙说。难全晚节，不如一丘壑。住茅屋三间，任穷达。
古意二首
作者：王义山
朝代：宋

少年红颜女，敷芬对芳树。盈盈淡艳妆，清歌杂妙舞。凝睇倚高楼，桐丝试一谱。世间知音稀，谁识姱节素。清贞守幽闺，不作凡子妇。容华委西山，良人兮何暮。空床思悠悠，明月正当户。东篱采秋菊，秋菊清且香。采之欲寄谁，聊以寓感伤。感伤何所思，故人天一方。故人日以远，思君岂能忘。瞻望兮弗及，西山倾夕阳。黄昏人倚楼，一声笛何长。
古意二首·其一
作者：王义山
朝代：宋
体裁：古风

少年红颜女，敷芬对芳树。盈盈淡艳妆，清歌杂妙舞。凝睇倚高楼，桐丝试一谱。世间知音稀，谁识姱节素。清贞守幽闺，不作凡子妇。容华委西山，良人兮何暮。空床思悠悠，明月正当户。
古意二首·其一
作者：王义山
朝代：宋

少年红颜女，敷芬对芳树。
盈盈淡艷粧，清歌杂妙舞。
凝睇倚高楼，桐丝试一谱。
世间知音稀，谁识姱节素。
清贞守幽闺，不作凡子妇。
容华委西山，良人兮何暮。
空床思悠悠，明月正当户。
古意二首·其二
作者：王义山
朝代：宋
体裁：古风

东篱采秋菊，秋菊清且香。采之欲寄谁，聊以寓感伤。感伤何所思，故人天一方。故人日以远，思君岂能忘。瞻望兮弗及，西山倾夕阳。黄昏人倚楼，一声笛何长。
句
作者：王义山
朝代：宋
体裁：句

诗思已随春意动，夜衾不怕晓寒新。一枝潇洒无尘涴，半夜高寒对月明。满斟绿斝安排醉，牢裹乌纱照顾吹。
吴仙诗
作者：王义山
朝代：宋
体裁：七言绝句

一曲清歌艳彩鸾，金炉香拥气如兰。西山高与南山接，剩有当时却老丹。
吴仙诗
作者：王义山
朝代：宋

一曲清歌艷彩鸾，金炉香拥气如兰。
西山高与南山接，剩有当时却老丹。
和九月十日紫极登高韵
作者：王义山
朝代：宋
体裁：七言律诗

谁报江州遣白衣，如云胜友好追随。满斟绿斝安排醉，牢裹乌纱照顾吹。两个重阳前后日，一年好景这些时。到今不数重山会，坐上元来欠了诗。
和九月十日紫极登高韵
作者：王义山
朝代：宋

谁报江州遣白衣，如云胜友好追随。
满斟绿斝安排醉，牢裹乌纱照顾吹。
两箇重阳前后日，一年好景这些时。
到今不数重山会，坐上元来欠了诗。
和康节天意为人二吟
作者：王义山
朝代：宋

一毫矫揉不安然，人众岂能终胜天。透出梦关方是觉，要从心地自澄源。人能穷理始知命，事到容心便费言。造物安排都已定，道中浩浩而渊渊。鸟兽不可与同群，人道无亏方是人。已分工夫须尽我，学中本领在明伦。川云意思乾坤外，杯酒襟怀天地春。识得眼前真道理，世间何事切吾身。
和康节天意为人二吟·其一
作者：王义山
朝代：宋
体裁：七言律诗

一毫矫揉不安然，人众岂能终胜天。透出梦关方是觉，要从心地自澄源。人能穷理始知命，事到容心便费言。造物安排都已定，道中浩浩而渊渊。
和康节天意为人二吟·其二
作者：王义山
朝代：宋

鸟兽不可与同羣，人道无亏方是人。
已分工夫须尽我，学中本领在明伦。
川云意思干坤外，杯酒襟怀天地春。
识得眼前真道理，世间何事切吾身。
和康节天意为人二吟·其二
作者：王义山
朝代：宋
体裁：七言律诗

鸟兽不可与同群，人道无亏方是人。已分工夫须尽我，学中本领在明伦。川云意思乾坤外，杯酒襟怀天地春。识得眼前真道理，世间何事切吾身。
和清江韩伯善
作者：王义山
朝代：宋

厥初是理与俱生，一点灵扃透处明。谁肯枉身徇时好，从来造物忌文名。雌黄一任傍人说，暴白只依天理行。输与老农无个事，夕阳黄犊带烟耕。世间利欲久胥沦，才有诗书不是贫。三极经纶须是学，一毫愧怍便非人。充之家国而天下，穷则江湖一钓纶。寄语黄州王学士，不妨借我华阳巾。文章于道未为尊，求道须教造大醇。理学一门要精密，时文大病在尖新。高谈天下经纶易，谁疗目前饥馑因。拚却挂冠高蹈去，孰云林下果无人。
和清江韩伯善·其一
作者：王义山
朝代：宋
体裁：七言律诗

厥初是理与俱生，一点灵扃透处明。谁肯枉身徇时好，从来造物忌文名。雌黄一任傍人说，暴白只依天理行。输与老农无个事，夕阳黄犊带烟耕。
和清江韩伯善·其一
作者：王义山
朝代：宋

厥初是理与俱生，一点灵扃透处明。
谁肯枉身徇时好，从来造物忌文名。
雌黄一任傍人说，暴白只依天理行。
输与老农无箇事，夕阳黄犊带烟耕。
和清江韩伯善·其三
作者：王义山
朝代：宋
体裁：七言律诗

文章于道未为尊，求道须教造大醇。理学一门要精密，时文大病在尖新。高谈天下经纶易，谁疗目前饥馑因。拚却挂冠高蹈去，孰云林下果无人。
和清江韩伯善·其二
作者：王义山
朝代：宋
体裁：七言律诗

世间利欲久胥沦，才有诗书不是贫。三极经纶须是学，一毫愧怍便非人。充之家国而天下，穷则江湖一钓纶。寄语黄州王学士，不妨借我华阳巾。
和王槐城寄诗韵
作者：王义山
朝代：宋

惯熟虀盐味，谁云食淡难。
旧尝司国子，今又作儒官。
有手肯炙热，无毡不怕寒。
芹香至今在，常梦到槐安。
和王槐城寄诗韵
作者：王义山
朝代：宋
体裁：五言律诗

惯熟齑盐味，谁云食淡难。旧尝司国子，今又作儒官。有手肯炙热，无毡不怕寒。芹香至今在，常梦到槐安。
和申屠御史来豫章韵
作者：王义山
朝代：宋
体裁：七言律诗

一衣带水绕洪城，水不在深龙则灵。帘栋中间人渺渺，烟云朝暮柳青青。肯将明月清风我，来伴西山南浦亭。好把甘泉洗贪酷，生民血渍吏牙腥。
和胡方湖雪韵
作者：王义山
朝代：宋
体裁：七言律诗

麻姑粒米撒天葩，山色模糊未尽遮。月斧凿天飞下屑，风刀剪水簇成花。有时觅句寻欧约，不惯斟羔学党家。呵手撚梅窗下看，只嫌红蒂带村些。
和胡方湖雪韵
作者：王义山
朝代：宋

麻姑粒米撒天葩，山色模糊未尽遮。
月斧凿天飞下屑，风刀翦水簇成花。
有时觅句寻欧约，不惯斟羔学党家。
呵手捻梅窗下看，只嫌红蒂带村些。
和陈荣可感兴韵
作者：王义山
朝代：宋

元岂好聱张岂乖，世间役役逐尘埃。
容心于物为身穽，得意之时即祸媒。
退一步思方是足，放三分弱岂真呆。
悠然独坐吟窗下，忽见梅花一朵开。
和陈荣可感兴韵
作者：王义山
朝代：宋
体裁：七言律诗

元岂好聱张岂乖，世间役役逐尘埃。容心于物为身阱，得意之时即祸媒。退一步思方是足，放三分弱岂真呆。悠然独坐吟窗下，忽见梅花一朵开。
和韩御史题滕王阁韵
作者：王义山
朝代：宋

阁枕台隍暇日临，兴怀风景寄情深。江山为友更添我，宇宙皆诗放纵吟。不尽川流朝复夜，无穷事会古来今。一般输与渔翁好，閒是閒非不累心。喜瞻御史又来临，感慨登高此兴深。许大乾坤付杯酒，几多景物入孤吟。惭无王勃诗家数，赖有韩公记古今。休讶江东暮云隔，相逢萍水两知心。
和韩御史题滕王阁韵·其一
作者：王义山
朝代：宋
体裁：七言律诗

阁枕台隍暇日临，兴怀风景寄情深。江山为友更添我，宇宙皆诗放纵吟。不尽川流朝复夜，无穷事会古来今。一般输与渔翁好，閒是閒非不累心。
和韩御史题滕王阁韵·其一
作者：王义山
朝代：宋

阁枕台隍暇日临，兴怀风景寄情深。
江山为友更添我，宇宙皆诗放纵吟。
不尽川流朝復夜，无穷事会古来今。
一般输与渔翁好，閒是閒非不累心。
和韩御史题滕王阁韵·其二
作者：王义山
朝代：宋
体裁：七言律诗

喜瞻御史又来临，感慨登高此兴深。许大乾坤付杯酒，几多景物入孤吟。惭无王勃诗家数，赖有韩公记古今。休讶江东暮云隔，相逢萍水两知心。
和韩御史题滕王阁韵·其二
作者：王义山
朝代：宋

喜瞻御史又来临，感慨登高此兴深。
许大干坤付杯酒，几多景物入孤吟。
惭无王勃诗家数，頼有韩公记古今。
休讶江东暮云隔，相逢萍水两知心。
夜宿严陵舟中
作者：王义山
朝代：宋

好风特地送帆开，刺破芦花雪几堆。
浪裏烟波渔唱歇，岸头更点雁声催。
船空载取月同去，蓬破偷将天入来。
拂早起看鸥睡醒，笑侬抹过子陵台。
夜宿严陵舟中
作者：王义山
朝代：宋
体裁：七言律诗

好风特地送帆开，刺破芦花雪几堆。浪里烟波渔唱歇，岸头更点雁声催。船空载取月同去，蓬破偷将天入来。拂早起看鸥睡醒，笑侬抹过子陵台。
天问
作者：王义山
朝代：宋
体裁：古风

鸿冥未判初，动静根已互。阴阳无停机，一阖一辟户。太虚本块气，无形何八柱。四时自尔行，列星自尔布。吾闻女娲氏，曾把五色补。补处绝无痕，亦有未补处。日无息不运，何处独阴雾。有龙衔烛照，终日烧不住。玉川子有言，日月作眼行。应不外幽独，同此双眼睛。彼何地而暗，乃假烛以明。亦有无烛地，暗塞幽冥冥。吾不解其故，苍苍徒具形。试唤卢仝鬼，为我叩太清。
天问
作者：王义山
朝代：宋

鸿冥未判初，动静根已互。
阴阳无停机，一阖一闢户。
太虚本块气，无形何八柱。
四时自尔行，列星自尔布。
吾闻女娲氏，曾把五色补。
补处绝无痕，亦有未补处。
日无息不运，何处独阴雾。
有龙衔烛照，终日烧不住。
玉川子有言，日月作眼行。
应不外幽独，同此双眼睛。
彼何地而暗，乃假烛以明。
亦有无烛地，暗塞幽冥冥。
吾不解其故，苍苍徒具形。
试唤卢仝鬼，为我叩太清。
宿安仁县市
作者：王义山
朝代：宋
体裁：五言律诗

安仁斗来大，地窄瞰官途。吏散晚衙早，人稀夜市无。山多田占少，涧曲水来迂。犹道茅包锦，县官来索租。
寄题黄静斋
作者：王义山
朝代：宋
体裁：七言律诗

静中乐处是琴书，此乐输君二美俱。明镜无尘佛关捩，内丹养火夜工夫。梅花窗下参同契，翠草庭前太极图。探得黄庭真诀了，不须更看养生符。
对厅致语口号
作者：王义山
朝代：宋
体裁：七言律诗

八叶蓂香夏气清，坤闱有庆佛同生。枫宸称寿云霄迥，苹野沾恩雨露深。祚永万年齐晋福，孝濡九有乐升平。电枢又报祥光绕，需拜扬休天子明。
对厅致语口号
作者：王义山
朝代：宋

八叶蓂香夏气清，坤闱有庆佛同生。
枫宸称寿云霄迥，苹野霑恩雨露深。
祚永万年齐晋福，孝濡九有乐升平。
电枢又报祥光绕，需拜扬休天子明。
寿崇节致语口号
作者：王义山
朝代：宋

东极承颜肃紫宸，恩醲湛露燕羣臣。
香传禁柳鸣球瑟，影颤宫花蔼缙绅。
璀璨祥光三殿晓，怡愉和气万年春。
明朝又纪流虹瑞，更效封人祝圣人。
寿崇节致语口号
作者：王义山
朝代：宋
体裁：七言律诗

东极承颜肃紫宸，恩醲湛露燕群臣。香传禁柳鸣球瑟，影颤宫花蔼缙绅。璀璨祥光三殿晓，怡愉和气万年春。明朝又纪流虹瑞，更效封人祝圣人。
小圃梅柳之争·柳与梅争
作者：王义山
朝代：宋

梅兄住在水之滨，五柳先生便有云。
传语林逋须着让，堤边风景要平分。
小圃梅柳之争·柳与梅争
作者：王义山
朝代：宋
体裁：七言绝句

梅兄住在水之滨，五柳先生便有云。传语林逋须著让，堤边风景要平分。
小圃梅柳之争·梅与柳争
作者：王义山
朝代：宋
体裁：七言绝句

水边半树月模糊，移取山来更姓孤。未许渊明全占断，盍留一半乞林逋。
座间分韵得道字
作者：王义山
朝代：宋
体裁：古风

一年景物秋最好，秋到重阳秋更老。留取黄花待再来，慇勤寄与西风道。菊花了后到梅花，梅花开时雪交加。何当雪月交光夜，与君重约醉流霞。
座间分韵得道字
作者：王义山
朝代：宋

一年景物秋最好，秋到重阳秋更老。
留取黄花待再来，慇懃寄与西风道。
菊花了后到梅花，梅花开时雪交加。
何当雪月交光夜，与君重约醉流霞。
念奴娇·南昌奇观
作者：王义山
朝代：宋
体裁：词

南昌奇观，最东湖、好景重重叠叠。
谁瞰湖光新佳阁，横挹翠峰嶻辥。
十里芙蓉，海神捧出，一镜何明彻。
鸢鱼飞跃，活机触处泼泼。
容斋巨笔如椽，迎来一记，赢得芳名独。
猛忆泛莲前日事，诗社杯盘频设。
倚看斜阳，檐头燕子，如把兴亡说。
谁迎谁送，一川无限风月。
念奴娇·题临湖阁。阁在东阳，向巨源所创，洪容斋作记，旧赘漕幕居其下
作者：王义山
朝代：宋
体裁：词

南昌奇观，最东湖、好景重重叠叠。谁瞰湖光新佳阁，横挹翠峰巀嶭。十里芙蓉，海神捧出，一镜何明彻。鸢鱼飞跃，活机触处泼泼。容斋巨笔如椽，迎来一记，赢得芳名独。猛忆泛莲前日事，诗社杯盘频设。倚看斜阳，檐头燕子，如把兴亡说。谁迎谁送，一川无限风月。
感兴
作者：王义山
朝代：宋
体裁：古风

灵均作天问，子厚为之对。玄冥莫可诘，幻说多诡怪。苍苍特其形，厥义了难解。尼山自绝笔，人文已久坏。果有司造者，应不终泯晦。吾欲灰吾心，纳世于聋聩。复为崆峒民，穴野奚土蒉。
感兴
作者：王义山
朝代：宋

灵均作天问，子厚为之对。
玄冥莫可诘，幻说多诡怪。
苍苍特其形，厥义了难解。
尼山自绝笔，人文已久坏。
果有司造者，应不终泯晦。
吾欲灰吾心，纳世于聋聩。
復为崆峒民，穴野奚土蒉。
挽云屋徐侍郎
作者：王义山
朝代：宋

阖朝奔逸荡无关，夜半潇潇风雨寒。世乱争先寻活路，时贫输与做穷官。平生自谓学无事，一死谅非君所难。到此徬徨犹不忍，国亡那敢计身安。雁塔题名墨尚鲜，九州四海此同年。故人直上青云路，凡俗那能白骨仙。不善巧图真个拙，祇因方处久些圆。万钟不博箪瓢乐，有命何如有性焉。
挽云屋徐侍郎·其一
作者：王义山
朝代：宋

阖朝奔逸荡无关，夜半潇潇风雨寒。
世乱争先寻活路，时贫输与做穷官。
平生自谓学无事，一死谅非君所难。
到此彷徨犹不忍，国亡那敢计身安。
挽云屋徐侍郎·其一
作者：王义山
朝代：宋
体裁：七言律诗

阖朝奔逸荡无关，夜半潇潇风雨寒。世乱争先寻活路，时贫输与做穷官。平生自谓学无事，一死谅非君所难。到此徬徨犹不忍，国亡那敢计身安。
挽云屋徐侍郎·其二
作者：王义山
朝代：宋
体裁：七言律诗

雁塔题名墨尚鲜，九州四海此同年。故人直上青云路，凡俗那能白骨仙。不善巧图真个拙，祇因方处久些圆。万钟不博箪瓢乐，有命何如有性焉。
挽云屋徐侍郎·其二
作者：王义山
朝代：宋

雁塔题名墨尚鲜，九州四海此同年。
故人直上青云路，凡俗那能白骨仙。
不善巧图真箇拙，祇因方处久些圆。
万钟不博箪瓢乐，有命何如有性焉。
挽介堂胡知郡
作者：王义山
朝代：宋

忆昨云从东野时，天街携手话心知。澹庵往矣谁其嗣，文定今之学者师。德邵年高前辈行，山摧木坏哲人萎。虎头城下艰难共，古道如公更有谁。六馆诸生伏下风，少年声价在黉宫。交游湖海天下士，规矩乾坤心匠中。竹使分符春坱圠，棠阴匝地昼朦胧。新昌人所难为事，人到于今说介翁。
挽介堂胡知郡·其一
作者：王义山
朝代：宋
体裁：七言律诗

忆昨云从东野时，天街携手话心知。澹庵往矣谁其嗣，文定今之学者师。德邵年高前辈行，山摧木坏哲人萎。虎头城下艰难共，古道如公更有谁。
挽介堂胡知郡·其二
作者：王义山
朝代：宋
体裁：七言律诗

六馆诸生伏下风，少年声价在黉宫。交游湖海天下士，规矩乾坤心匠中。竹使分符春坱圠，棠阴匝地昼朦胧。新昌人所难为事，人到于今说介翁。
挽介堂胡知郡·其二
作者：王义山
朝代：宋

六馆诸生伏下风，少年声价在黉宫。
交游湖海天下士，规矩干坤心匠中。
竹使分符春坱圠，棠阴匝地昼朦胧。
新昌人所难为事，人到于今说介翁。
挽善庆堂黎朝奉
作者：王义山
朝代：宋
体裁：七言律诗

闻孙姓字魁天下，知是堂中积善深。天岂有私惟福善，公于责报本无心。方来诸少庭森玉，管取明科榜又金。他日貂蝉食家庙，一门青紫列如林。
挽实斋刘尚书
作者：王义山
朝代：宋

紧官都做了，只欠到台司。言路古之直，经筵帝者师。极中五福备，天下达尊推。方曳星辰履，商山已茹芝。节麾仍帅阃，三道福星临。政澈寒潭底，人行明镜心。船中不留月，童背也无琴。谁憩甘棠下，无穷蔽芾阴。
挽实斋刘尚书·其一
作者：王义山
朝代：宋
体裁：五言律诗

紧官都做了，只欠到台司。言路古之直，经筵帝者师。极中五福备，天下达尊推。方曳星辰履，商山已茹芝。
挽实斋刘尚书·其二
作者：王义山
朝代：宋
体裁：五言律诗

节麾仍帅阃，三道福星临。政澈寒潭底，人行明镜心。船中不留月，童背也无琴。谁憩甘棠下，无穷蔽芾阴。
挽家溪危知郡
作者：王义山
朝代：宋
体裁：七言律诗

当家旧只说骊塘，近代家溪名又香。仁智扁斋天动静，正邪抗疏界阴阳。伤哉所到方丹毂，惜也斯人不玉堂。孤负锦江人望断，使君已在白云乡。
挽山居刘侯官
作者：王义山
朝代：宋

渥洼生出此骅骝，父子当今第一流。争道老泉生二秀，最难锦水又三刘。悫亡明道碑东洛，塾死文公哭婺州。留得一家书脉在，郎君见说突烟楼。赋埒相如轧子云，词场几度策奇勋。不卑铜绶肯为宰，须是玉堂方著君。准拟日边行接武，奈何地下要修文。试将六稿从头读，羞杀时流把砚焚。雪坡仙去又山居，凋谢堪为世道悲。师鲁仅存遗集在，乐天无限故人思。追怀把酒论文日，忍读停云对雨诗。千里有书报埋玉，衔哀莫写泪交颐。
挽山居刘侯官·其一
作者：王义山
朝代：宋
体裁：七言律诗

渥洼生出此骅骝，父子当今第一流。争道老泉生二秀，最难锦水又三刘。悫亡明道碑东洛，塾死文公哭婺州。留得一家书脉在，郎君见说突烟楼。
挽山居刘侯官·其一
作者：王义山
朝代：宋

渥漥生出此骅骝，父子当今第一流。
争道老泉生二秀，最难锦水又三刘。
悫亡明道碑东洛，塾死文公哭婺州。
留得一家书脉在，郎君见说突烟楼。
挽山居刘侯官·其三
作者：王义山
朝代：宋
体裁：七言律诗

雪坡仙去又山居，凋谢堪为世道悲。师鲁仅存遗集在，乐天无限故人思。追怀把酒论文日，忍读停云对雨诗。千里有书报埋玉，衔哀莫写泪交颐。
挽山居刘侯官·其二
作者：王义山
朝代：宋

赋埒相如轧子云，词场几度策奇勋。
不卑铜绶肯为宰，须是玉堂方着君。
准拟日边行接武，奈何地下要修文。
试将六稿从头读，羞杀时流把砚焚。
挽山居刘侯官·其二
作者：王义山
朝代：宋
体裁：七言律诗

赋埒相如轧子云，词场几度策奇勋。不卑铜绶肯为宰，须是玉堂方著君。准拟日边行接武，奈何地下要修文。试将六稿从头读，羞杀时流把砚焚。
挽平轩王府判
作者：王义山
朝代：宋

儿女来前痛别离，遗言埋骨用深衣。当家曾把僧衣葬，谁识平生此意微。犹记琼林锡宴时，平轩折得好花归。而今花与人何在，日暮江东云自飞。
挽平轩王府判·其一
作者：王义山
朝代：宋
体裁：七言绝句

儿女来前痛别离，遗言埋骨用深衣。当家曾把僧衣葬，谁识平生此意微。
挽平轩王府判·其二
作者：王义山
朝代：宋
体裁：七言绝句

犹记琼林锡宴时，平轩折得好花归。而今花与人何在，日暮江东云自飞。
挽度宗
作者：王义山
朝代：宋

道隆兼德厚，民庶乐难名。宫合府中一，身修天下平。有条皆快活，无事不清明。长乐天将晚，如闻问寝声。建隆成帝业，肇造宋乾坤。永穆昔传子，慈元今抱孙。羹墙有尧在，谟训即汤存。血染攀髯泪，哀缠彻九阍。
挽度宗·其一
作者：王义山
朝代：宋
体裁：五言律诗

道隆兼德厚，民庶乐难名。宫合府中一，身修天下平。有条皆快活，无事不清明。长乐天将晚，如闻问寝声。
挽度宗·其二
作者：王义山
朝代：宋
体裁：五言律诗

建隆成帝业，肇造宋乾坤。永穆昔传子，慈元今抱孙。羹墙有尧在，谟训即汤存。血染攀髯泪，哀缠彻九阍。
挽度宗·其二
作者：王义山
朝代：宋

建隆成帝业，肇造宋干坤。
永穆昔传子，慈元今抱孙。
羹墙有尧在，谟训即汤存。
血染攀髯泪，哀缠彻九阍。
挽李教授
作者：王义山
朝代：宋
体裁：七言律诗

偏是书生赋分悭，生平受用只儒酸。非无热处可炙手，禁得寒时做冷官。乃父向年已科目，好儿今日又衣冠。期颐上寿古来少，归去关山雾雨漫。
挽松麓李佥判
作者：王义山
朝代：宋

手拈老笔眇词场，余子如何敢颉颃。
疑是前身真贺白，不然今世又苏黄。
片文落处人争诵，一第欠于天取偿。
造物却教二郎做，立身既好又名扬。
挽松麓李佥判
作者：王义山
朝代：宋
体裁：七言律诗

手拈老笔眇词场，馀子如何敢颉颃。疑是前身真贺白，不然今世又苏黄。片文落处人争诵，一第欠于天取偿。造物却教二郎做，立身既好又名扬。
挽横海曾朝议
作者：王义山
朝代：宋
体裁：七言律诗

父子眉山多一苏，衣冠盛事再堪图。岫云懒出官情薄，霖雨未成舆望孤。横海仅存遗藁在，临川有此老师无。瓣香久欠南丰敬，东望灵车天一隅。
挽溪园周知郡
作者：王义山
朝代：宋

英英玉立已班行，地位如何不庙堂。久合飞腾上华要，祇缘抱负太刚方。阶庭竞秀誇诸少，衣钵先传属长郎。最是一家古三代，棣华今尚有馀芳。记得年时试别头，得君引我上瀛洲。当场独步眇馀子，好手先拈第一筹。锦水曾寻香戟梦，洪崖去伴赤松游。瓣香遥致生刍敬，渺渺螺川涕泗流。
挽溪园周知郡·其一
作者：王义山
朝代：宋

英英玉立已班行，地位如何不庙堂。
久合飞腾上华要，祇缘抱负太刚方。
阶庭竞秀夸诸少，衣钵先传属长郎。
最是一家古三代，棣华今尚有余芳。
挽溪园周知郡·其一
作者：王义山
朝代：宋
体裁：七言律诗

英英玉立已班行，地位如何不庙堂。久合飞腾上华要，祇缘抱负太刚方。阶庭竞秀誇诸少，衣钵先传属长郎。最是一家古三代，棣华今尚有馀芳。
挽溪园周知郡·其二
作者：王义山
朝代：宋

记得年时试别头，得君引我上瀛洲。
当场独步眇余子，好手先拈第一筹。
锦水曾寻香戟梦，洪崖去伴赤松游。
瓣香遥致生刍敬，渺渺螺川涕泗流。
挽溪园周知郡·其二
作者：王义山
朝代：宋
体裁：七言律诗

记得年时试别头，得君引我上瀛洲。当场独步眇馀子，好手先拈第一筹。锦水曾寻香戟梦，洪崖去伴赤松游。瓣香遥致生刍敬，渺渺螺川涕泗流。
挽熊县丞
作者：王义山
朝代：宋
体裁：七言律诗

三叹丞哉不负余，阶庭兰玉又森如。乡邻称道有是子，祖父传来只此书。勇上璧流逼霄汉，相将金榜到门闾。从前不朽惟家学，不必籯金自有馀。
挽熊县丞
作者：王义山
朝代：宋

三嘆丞哉不负余，阶庭兰玉又森如。
乡邻称道有是子，祖父传来只此书。
勇上璧流逼霄汉，相将金牓到门闾。
从前不朽惟家学，不必籯金自有余。
挽熊墨庄
作者：王义山
朝代：宋
体裁：七言律诗

积谷翁家诧富强，千斯仓与万斯箱。尽教此辈更多蓄，输与先生这一庄。身已九京名不朽，家藏万卷字犹香。向来有子曾充赋，赢得此田常不荒。
挽白鹿洞宾吕善居
作者：王义山
朝代：宋

元是双峯门下士，席间参请到源头。
鲁人知有乐正子，汉世曾称马少游。
白鹿洞宾儒领袖，紫阳教主道源流。
有儿曾斫月中桂，家学相传卒未休。
挽白鹿洞宾吕善居
作者：王义山
朝代：宋
体裁：七言律诗

元是双峰门下士，席间参请到源头。鲁人知有乐正子，汉世曾称马少游。白鹿洞宾儒领袖，紫阳教主道源流。有儿曾斫月中桂，家学相传卒未休。
挽竹芗龚侍郎
作者：王义山
朝代：宋

犹记乌台第一章，当年物论忒雌黄。人心自有公非是，天理岂能终晦亡。奸魄虽生名已死，弹文尚湿墨犹香。偷生宁复百年活，地下何颜见竹芗。一木难支大厦倾，阖门拚却赴波鲸。归来止为寻坟陇，隐去不教知姓名。剩有诗篇传不朽，相从野老话生平。翩翩只鹤扶云去，群玉峰头籍大清。
挽竹芗龚侍郎·其一
作者：王义山
朝代：宋
体裁：七言律诗

犹记乌台第一章，当年物论忒雌黄。人心自有公非是，天理岂能终晦亡。奸魄虽生名已死，弹文尚湿墨犹香。偷生宁复百年活，地下何颜见竹芗。
挽竹芗龚侍郎·其一
作者：王义山
朝代：宋

犹记乌台第一章，当年物论忒雌黄。
人心自有公非是，天理岂能终晦亡。
姦魄虽生名已死，弹文尚湿墨犹香。
偷生宁復百年活，地下何颜见竹芗。
挽竹芗龚侍郎·其二
作者：王义山
朝代：宋
体裁：七言律诗

一木难支大厦倾，阖门拚却赴波鲸。归来止为寻坟陇，隐去不教知姓名。剩有诗篇传不朽，相从野老话生平。翩翩只鹤扶云去，群玉峰头籍大清。
挽竹芗龚侍郎·其二
作者：王义山
朝代：宋

一木难支大厦倾，阖门拚却赴波鲸。
归来止为寻坟陇，隠去不教知姓名。
剩有诗篇传不朽，相从野老话生平。
翩翩隻鹤扶云去，羣玉峯头籍大清。
挽胡经干
作者：王义山
朝代：宋
体裁：七言律诗

手画兵家八阵图，儿时此志已吞吴。英雄豪杰所同者，将相王侯有种乎。事竟无成空感慨，天胡不忍死须臾。东南留得斯人在，半壁乾坤只手扶。
挽胡经干
作者：王义山
朝代：宋

手画兵家八阵图，儿时此志已吞吴。
英雄豪杰所同者，将相王侯有种乎。
事竟无成空感慨，天胡不忍死须臾。
东南留得斯人在，半壁干坤隻手扶。
挽苏少章
作者：王义山
朝代：宋
体裁：七言律诗

曾趁当年桂子秋，烦公引领广寒游。春官报罢笑归去，底事无成付命休。诗又江湖一家数，学寻伊洛到源头。忍将感兴篇来读，望断修江无限愁。
挽贾平章生母
作者：王义山
朝代：宋

有子万事足，相与乐湖山。花径板舆稳，萱庭衮服斑。轲亲荣鼎养，鲁国忽丧还。元气极之母，生贤奠两间。修龄踰八帙，五福萃诸身。翟服仪容旧，鸾绫谥诰新。艰难共淮楚，褒表建齐秦。曾听呼儿道，仲华能笑人。
挽贾平章生母·其一
作者：王义山
朝代：宋
体裁：五言律诗

有子万事足，相与乐湖山。花径板舆稳，萱庭衮服斑。轲亲荣鼎养，鲁国忽丧还。元气极之母，生贤奠两间。
挽贾平章生母·其二
作者：王义山
朝代：宋
体裁：五言律诗

修龄踰八帙，五福萃诸身。翟服仪容旧，鸾绫谥诰新。艰难共淮楚，褒表建齐秦。曾听呼儿道，仲华能笑人。
挽贾平章生母·其二
作者：王义山
朝代：宋

修龄踰八袠，五福萃诸身。
翟服仪容旧，鸾绫谥诰新。
艰难共淮楚，褒表建齐秦。
曾听呼儿道，仲华能笑人。
挽遂初陈尚书
作者：王义山
朝代：宋

到得咸淳国步艰，几回抗疏动天颜。
丈夫那肯死牖下，余子从教活草间。
有分珠厓终着去，无心白髮望生还。
故人目断暮云处，雾雨蒙蒙山外山。
挽遂初陈尚书
作者：王义山
朝代：宋
体裁：七言律诗

到得咸淳国步艰，几回抗疏动天颜。丈夫那肯死牖下，馀子从教活草间。有分珠厓终着去，无心白发望生还。故人目断暮云处，雾雨濛濛山外山。
挽鹿泉贾参政二首
作者：王义山
朝代：宋

夺得公来镇古洪，武昌棠荫蔼春融。生民立命学有用，活佛救人天大功。上帝遣符徵范镇，斯民失怙哭温公。山横抱犊人何在，草木悲号一夜风。一老皤皤六十馀，直从苦硬做工夫。可怜爵齿啬于德，惟有诗书付尔孤。后学失师谁主此，斯文坠地果天乎。榇归只借帆风力，最是舟中麦也无。
挽鹿泉贾参政二首·其一
作者：王义山
朝代：宋

夺得公来镇古洪，武昌棠荫蔼春融。
生民立命学有用，活佛救人天大功。
上帝遣符征范镇，斯民失怙哭温公。
山横抱犊人何在，草木悲号一夜风。
挽鹿泉贾参政二首·其一
作者：王义山
朝代：宋
体裁：七言律诗

夺得公来镇古洪，武昌棠荫蔼春融。生民立命学有用，活佛救人天大功。上帝遣符徵范镇，斯民失怙哭温公。山横抱犊人何在，草木悲号一夜风。
挽鹿泉贾参政二首·其二
作者：王义山
朝代：宋

一老皤皤六十余，直从苦硬做工夫。
可怜爵齿啬于德，惟有诗书付尔孤。
后学失师谁主此，斯文坠地果天乎。
榇归只借帆风力，最是舟中麦也无。
挽鹿泉贾参政二首·其二
作者：王义山
朝代：宋
体裁：七言律诗

一老皤皤六十馀，直从苦硬做工夫。可怜爵齿啬于德，惟有诗书付尔孤。后学失师谁主此，斯文坠地果天乎。榇归只借帆风力，最是舟中麦也无。
挽黄松涧
作者：王义山
朝代：宋
体裁：七言律诗

少陵元是谁家数，衣钵当初自审言。松涧于何寻的派，涪翁之后又仍孙。几篇忧国诗奚寄，一念爱君天所根。不比骚人弄光景，读君遗稿死犹存。
斋居杂兴·其一
作者：王义山
朝代：宋
体裁：七言律诗

道理须从妙处寻，静中观物了吾心。一时俯仰成朝暮，万变纷纭几古今。蠖屈蛇伸非矫揉，鸢飞鱼跃自升沉。莫随名利相牵引，方寸胶舟泥寸涔。
斋居杂兴·其三
作者：王义山
朝代：宋

山水之中足可娱，田园数亩任荒芜。
论交惟有诗知己，把酒相忘月与吾。
秀石漱泉清可砚，孤峯挂日景堪图。
可怜直节如松劲，刚被秦封作大夫。
斋居杂兴·其三
作者：王义山
朝代：宋
体裁：七言律诗

山水之中足可娱，田园数亩任荒芜。论交惟有诗知己，把酒相忘月与吾。秀石漱泉清可砚，孤峰挂日景堪图。可怜直节如松劲，刚被秦封作大夫。
斋居杂兴·其二
作者：王义山
朝代：宋
体裁：七言律诗

一身自有一乾坤，拍拍阳和禀得淳。诗思已随春意动，夜衾不怕晓寒新。未应云谷成辽邈，常把沧洲入想因。觅句看书无个事，清泉可饮便非贫。
斋居杂兴·其二
作者：王义山
朝代：宋

一身自有一干坤，拍拍阳和禀得淳。
诗思已随春意动，夜衾不怕晓寒新。
未应云谷成辽邈，常把沧洲入想因。
觅句看书无箇事，清泉可饮便非贫。
斋居杂兴·其五
作者：王义山
朝代：宋
体裁：五言律诗

天根分上下，月窟几晴阴。老树吹来古，流芳直到今。四时花不断，一本理尤深。记得南轩说，要观生物心。
斋居杂兴·其五
作者：王义山
朝代：宋

天根分上下，月窟几晴阴。老树吹来古，流芳直到今。四时花不断，一本理尤深。记得南轩说，要观生物心。道理须从妙处寻，静中观物了吾心。一时俯仰成朝暮，万变纷纭几古今。蠖屈蛇伸非矫揉，鸢飞鱼跃自升沉。莫随名利相牵引，方寸胶舟泥寸涔。一身自有一乾坤，拍拍阳和禀得淳。诗思已随春意动，夜衾不怕晓寒新。未应云谷成辽邈，常把沧洲入想因。觅句看书无个事，清泉可饮便非贫。山水之中足可娱，田园数亩任荒芜。论交惟有诗知己，把酒相忘月与吾。秀石漱泉清可砚，孤峰挂日景堪图。可怜直节如松劲，刚被秦封作大夫。木曳斜晖抹淡红，薄窗微惹一帘风。水如银样浸新月，山耸翠标撑碧穹。天为骚人开眼界，酒寻好句入杯中。兴来点检江山罢，顷刻阴晴笑化工。
斋居杂兴·其四
作者：王义山
朝代：宋
体裁：七言律诗

木曳斜晖抹淡红，薄窗微惹一帘风。水如银样浸新月，山耸翠标撑碧穹。天为骚人开眼界，酒寻好句入杯中。兴来点检江山罢，顷刻阴晴笑化工。
春日即事二首
作者：王义山
朝代：宋

朔气棱棱带雪吹，凝阴四面锁寒枝。自回造化微和后，如再洪濛未判时。天遣江山醒醉眼，春将景色入新诗。乡晨一部箫韶奏，草绿花红山鸟嬉。步屧随风过柳川，眼前气象觉熙然。勾萌甲拆皆春意，鱼跃鸢飞遂性天。绿草方浓山尽发，紫芽新迸蕨初拳。自形自色何容巧，禀赋元来物得偏。
春日即事二首·其一
作者：王义山
朝代：宋
体裁：七言律诗

朔气棱棱带雪吹，凝阴四面锁寒枝。自回造化微和后，如再洪濛未判时。天遣江山醒醉眼，春将景色入新诗。乡晨一部箫韶奏，草绿花红山鸟嬉。
春日即事二首·其一
作者：王义山
朝代：宋

朔气棱棱带雪吹，凝阴四面锁寒枝。
自回造化微和后，如再洪蒙未判时。
天遣江山醒醉眼，春将景色入新诗。
乡晨一部箫韶奏，草绿花红山鸟嬉。
春日即事二首·其二
作者：王义山
朝代：宋
体裁：七言律诗

步屧随风过柳川，眼前气象觉熙然。勾萌甲拆皆春意，鱼跃鸢飞遂性天。绿草方浓山尽发，紫芽新迸蕨初拳。自形自色何容巧，禀赋元来物得偏。
春日即事二首·其二
作者：王义山
朝代：宋

步屧随风过柳川，眼前气象觉熙然。
勾萌甲拆皆春意，鱼跃鸢飞遂性天。
绿草方浓山尽髮，紫芽新迸蕨初拳。
自形自色何容巧，禀赋元来物得偏。
月岩
作者：王义山
朝代：宋
体裁：七言绝句

岩中一个月胚胎，知是谁将斧凿开。一夜六丁将帝敕，驾空推起上天来。
月岩
作者：王义山
朝代：宋

岩中一箇月胚胎，知是谁将斧凿开。
一夜六丁将帝敕，驾空推起上天来。
枕上闻风
作者：王义山
朝代：宋
体裁：七言绝句

风撼林间万窍开，耳边雨带暮潮来。似知书困难为觉，刚把天声为唤回。
柏仙诗
作者：王义山
朝代：宋
体裁：七言绝句

古柏林间小剑仙，云鬟低绾亸轻蝉。愿持天上长生箓，来祝东朝亿万年。
梅梢上雪
作者：王义山
朝代：宋

六出霏霏过小帘，梅梢着处似沾粘。
天工底事巧装点，只为花疏特故添。
梅梢上雪
作者：王义山
朝代：宋
体裁：七言绝句

六出霏霏过小帘，梅梢著处似沾粘。天工底事巧装点，只为花疏特故添。
水调歌头·乙亥春永嘉归舟
作者：王义山
朝代：宋
体裁：词

宇宙邮亭耳，游子问舟归。滩上滩下，转柁欲速□□迟。安得泛河一叶，寻见江南归处，多只是旬馀。此身无地著，惊浪湿征衣。独张翰，见风起，早知机。谁把乘舟，偏重良策济明时。夷岛人烟相接，恰在永嘉上浦，猛忆浩然诗。乡闾万馀里，失路一相悲。
水调歌头·乙亥春永嘉归舟
作者：王义山
朝代：宋
体裁：词

宇宙邮亭耳，游子问舟归。滩上滩下，转柁欲速点篙迟。安得泛河一叶，寻见江南归处，多只是旬馀。此身无地着，惊浪湿征衣。独张翰，见风起，早知机。谁把乘舟，偏重良策济明时。夷岛人烟相接，恰在永嘉上浦，猛忆浩然诗。乡闾万馀里，失路一相悲。
水调歌头·宇宙邮亭耳
作者：王义山
朝代：宋

宇宙邮亭耳，游子问舟归。
滩上滩下，转柁欲速□□迟。
安得泛河一叶，寻见江南归处，多只是旬馀。
此身无地着，惊浪湿征衣。
独张翰，见风起，早知机。
谁把乘舟，偏重良策济明时。
夷岛人烟相接，恰在永嘉上浦，猛忆浩然诗。
乡闾万馀里，失路一相悲。
水调歌头·寿湖南胡太初
作者：王义山
朝代：宋
体裁：词

沆瀣金茎露，清洁玉壶冰。分明昨夜，光见南极老人星。山甫秀钟崧岳，傅说上符箕尾，造物为时生。一代词科伯，飞上到蓬瀛。紫薇天，丹禁地，掌丝纶。盘洲益国，个样人物只三人。辞却翰林风月，故就湖湘霖雨，天下共为春，试看玉堂□，太半秉洪钧。
水调歌头·沆瀣金茎露
作者：王义山
朝代：宋
体裁：词

沆瀣金茎露，清洁玉壶冰。
分明昨夜，光见南极老人星。
山甫秀锺崧岳，传说上符箕尾，造物为时生。
一代词科伯，飞上到蓬瀛。
紫薇天，丹禁地，掌丝纶。
盘洲益国，个样人物只三人。
辞却翰林风月，故就湖湘霖雨，天下共为春，试看玉堂□，太半秉洪钧。
满庭芳·线柳迎风
作者：王义山
朝代：宋
体裁：词

线柳迎风，锦棠媚日，十分春色豪奢。青烟宫烛，飞入侍臣家。瑞霭深笼画戟，寿星照、曲纛高牙。因知是、崧高华旦，玳宴醉琼花。翻鸦。新诏墨，闻枢庭召入，已办宣麻。比汾阳福寿，公更穹华。伫看稠青叠紫，书香蔼、桂子兰芽。鸣珂处，西湖路上，接武筑堤沙。
满庭芳（寿余节使）
作者：王义山
朝代：宋

线柳迎风，锦棠媚日，十分春色豪奢。青烟宫烛，飞入待臣家。瑞霭深笼画戟，寿星照、曲纛高牙。因知是、崧高华旦，玳宴醉琼花。
翻鸦。新诏墨，闻枢庭召入，已办宣麻。比汾阳福寿，公更穹华。伫看稠青叠紫，书香蔼、桂子兰芽。鸣珂处，西湖路上，接武筑堤沙。
王母祝语
作者：王义山
朝代：宋

壶峤天低乐圣时，南熏初试度兰池。
影飞霞佩朝金殿，曲奏云和献玉巵。
稽首万年尧历永，承颜五色舜衣垂。
仙家更有蟠桃在，明日重来谒帝墀。
王母祝语
作者：王义山
朝代：宋
体裁：七言律诗

壶峤天低乐圣时，南薰初试度兰池。影飞霞佩朝金殿，曲奏云和献玉卮。稽首万年尧历永，承颜五色舜衣垂。仙家更有蟠桃在，明日重来谒帝墀。
王母祝语·万年枝诗
作者：王义山
朝代：宋

百子池边种最奇，无人识是万年枝。
细花密叶青青子，常得披香雨露滋。
东风向晚熏风早，禁路飞花沾寿草。
年年圣主寿慈闱，先献此花名字好。
王母祝语·万年枝诗
作者：王义山
朝代：宋
体裁：古风

百子池边种最奇，无人识是万年枝。细花密叶青青子，常得披香雨露滋。东风向晚薰风早，禁路飞花沾寿草。年年圣主寿慈闱，先献此花名字好。
王母祝语·宫柳花诗
作者：王义山
朝代：宋
体裁：古风

御墙侧畔绿垂垂，接夏连春花点衣。好似雪茵胡旋舞，楼台帘幕燕初飞。薰风日永彤墀晓，宫妃簇仗呈千巧。就中妙舞最工奇，戏衮玉毬添一笑。
王母祝语·宫柳花诗
作者：王义山
朝代：宋

御墙侧畔绿垂垂，接夏连春花点衣。
好似雪茵胡旋舞，楼台帘幙燕初飞。
熏风日永彤墀晓，宫妃簇仗呈千巧。
就中妙舞最工奇，戏衮玉毬添一笑。
王母祝语·栀子花诗
作者：王义山
朝代：宋
体裁：古风

当年曾记晋华林，望气红黄栀子深。有敕诸宫勤守护，花开如玉子如金。此花端的名薝卜，千佛林中清更洁。从知帝母佛同生，移向慈元供寿佛。
王母祝语·石榴花诗
作者：王义山
朝代：宋
体裁：古风

待阙南风欲上场，阴阴稚绿绕丹墙。石榴已著乾红蕾，无尽春光尽更强。不因博望来西域，安得名花出安石。朝元阁上旧风光，犹是太真亲手植。
王母祝语·石榴花诗
作者：王义山
朝代：宋

待阙南风欲上场，阴阴穉绿绕丹墙。
石榴已着干红蕾，无尽春光尽更强。
不因博望来西域，安得名花出安石。
朝元阁上旧风光，犹是太真亲手植。
王母祝语·芍药花诗
作者：王义山
朝代：宋
体裁：古风

倚竹佳人翠袖长，阿姨天上舞霓裳。娇红凝脸西施醉，青玉栏干说叠香。晚春早夏扬州路，浓妆初试鹅红妒。何如御伞掖垣中，日日传宣金掌露。
王母祝语·芍药花诗
作者：王义山
朝代：宋

倚竹佳人翠袖长，阿姨天上舞霓裳。
娇红凝脸西施醉，青玉栏干说迭香。
晚春早夏扬州路，浓粧初试鹅红妬。
何如御伞掖垣中，日日传宣金掌露。
王母祝语·菖蒲花诗
作者：王义山
朝代：宋
体裁：古风

昔年有母见花轮，富贵长年不记春。今报紫茸依碧节，献来慈极寿庄椿。汉家天子嵩山路，又见蒲仙相与语。而今帝母两怡愉，莫忘九疑山上侣。
王母祝语·萱草花诗
作者：王义山
朝代：宋
体裁：古风

当年树背入诗章，绿叶丹花有晖光。为道宜男仍永世，福齐太姒炽而昌。犹记夏侯曾与赋，灼灼朱华凝瑞露。紫微右极是慈闱，岁岁丹霞天近处。
王母祝语·蔷薇花诗
作者：王义山
朝代：宋

碎剪红绡间绿丛，风流疑在列仙宫。
朝真更欲熏香去，争掷霓衣上宝笼。
忽惊锦浪洗春色，又似宫娃逞粧饰。
会当一遣移花根，还比蒲桃天上植。
王母祝语·蔷薇花诗
作者：王义山
朝代：宋
体裁：古风

碎剪红绡间绿丛，风流疑在列仙宫。朝真更欲薰香去，争掷霓衣上宝笼。忽惊锦浪洗春色，又似宫娃逞妆饰。会当一遣移花根，还比蒲桃天上植。
王母祝语·蟠桃花诗
作者：王义山
朝代：宋
体裁：古风

蕊珠仙子驾红云，来说瑶池分外春。道是当年和露种，三千花实又从新。红云元透西昆路，青鸟衔枝花颤舞。薰风初动子成初，消息一年传一度。
王母祝语·蟠桃花诗
作者：王义山
朝代：宋

蘂珠仙子驾红云，来说瑶池分外春。
道是当年和露种，三千花实又从新。
红云元透西昆路，青鸟衔枝花颤舞。
熏风初动子成初，消息一年传一度。
王母祝语·长春花诗
作者：王义山
朝代：宋

东风不与世情同，多付春光向此中。
叶裏尽藏云外绿，枝头剩带日边红。
百花能占春多少，何似春颜长自好。
清和时候卷红绡，端的长春春不老。
王母祝语·长春花诗
作者：王义山
朝代：宋
体裁：古风

东风不与世情同，多付春光向此中。叶里尽藏云外绿，枝头剩带日边红。百花能占春多少，何似春颜长自好。清和时候卷红绡，端的长春春不老。
瑞龙吟·寿京尹曾留远
作者：王义山
朝代：宋
体裁：词

晨光曙。遥见昭灼文奎，照天心处。峨眉棱上西飞，北魁南极，腾辉灿丽。神皋地。争看碧幢旗戟，蔼然佳气。深深有美堂中，绣帏锦幕，笙歌不住。知是元戎初度，玉觥频举，云堤烟市。时听笑声，都人相贺相语。人人说是，活佛生今世。襟怀内、严霜莹月，春风秋水。文肃貂蝉贵。南丰学问，文昭节义。若问庄椿岁。堪谁比，清源曾公寿齿。郎君宥府，衮衣荣侍。
瑞龙吟·晨光曙
作者：王义山
朝代：宋
体裁：词

晨光曙。遥见□灼文奎，照天心处。峨眉棱上西飞，北魁南极，腾辉灿丽。神皋地。争看碧幢旗戟，蔼然佳气。深深有美堂中，绣帏□幕，笙歌不住。知是元戎初度，玉觥频举，云堤烟市。时听笑声，都人相贺相语。人人说是，活佛生今世。襟怀内、严霜莹月，春风秋水。文肃貂蝉贵。南丰学问，文昭节义。若问庄椿岁。堪谁比，清源曾公寿齿。郎君宥府，衮衣荣侍。
甘露堂
作者：王义山
朝代：宋
体裁：七言律诗

扫除黄叶拂尘埃，讲座虽虚尚有台。岁晚乔松典型在，烟波叠嶂画图开。不须瑞露从天降，应是慈云为客来。须信中边甜似蜜，吟诗未足报崔嵬。
甘露堂
作者：王义山
朝代：宋

扫除黄叶拂尘埃，讲座虽虚尚有台。
岁晚乔松典型在，烟波迭嶂画图开。
不须瑞露从天降，应是慈云为客来。
须信中边甜似蜜，吟诗未足报崔嵬。
申屠御史袖诗来访和韵以谢
作者：王义山
朝代：宋

曾侍鹓行步赤墀，入山正为怕人知。自惭不直百金伎，空有囊中药不龟。满前舞鳝杂号狸，揽辔澄清众所期。今日忠良方得路，愿歌守道四贤诗。云卿曾屈帅垣尊，讵谓如今古道存。骢马行行人且避，如何容易到山村。
申屠御史袖诗来访和韵以谢·其一
作者：王义山
朝代：宋
体裁：七言绝句

曾侍鹓行步赤墀，入山正为怕人知。自惭不直百金伎，空有囊中药不龟。
申屠御史袖诗来访和韵以谢·其三
作者：王义山
朝代：宋
体裁：七言绝句

云卿曾屈帅垣尊，讵谓如今古道存。骢马行行人且避，如何容易到山村。
申屠御史袖诗来访和韵以谢·其二
作者：王义山
朝代：宋
体裁：七言绝句

满前舞鳝杂号狸，揽辔澄清众所期。今日忠良方得路，愿歌守道四贤诗。
盛暑夜起
作者：王义山
朝代：宋
体裁：七言律诗

大块劳形为有生，为生受役自纷然。几年寒暑人间世，一点灵明心上天。欲待足时无了日，只今悟处是真诠。烟霞终是吾归处，谁道丹砂可引年。
蚤起斋檐独坐
作者：王义山
朝代：宋
体裁：七言律诗

轻寒测测雨冥冥，不觉閒中春一庭。老竹似欺窗草绿，落梅微间翠苔青。倏听莺语调新曲，默看蛛丝网碎屏。物意人情两相得，莫容尘俗挠中扃。
蚤起斋檐独坐
作者：王义山
朝代：宋

轻寒测测雨冥冥，不觉閒中春一庭。
老竹似欺窗草绿，落梅微间翠苔青。
倏听鶑语调新曲，默看蛛丝网碎屏。
物意人情两相得，莫容尘俗挠中扃。
西湖即席和冷泉亭韵
作者：王义山
朝代：宋
体裁：七言律诗

石溜寒泉山色阴，我来本不为花寻。愿分一滴清泉水，尽涤平生尘垢心。虚洞迂风桥畔过，急滩泻月水痕深。襟期难与凡人道，好和沧浪濯足吟。
观海潮
作者：王义山
朝代：宋

凭谁撼得海门开，疑是神兵着力推。
霎地起来银一线，驾山卷起雪千堆。
列江画舫浮天去，几片红旗逐浪回。
毕竟神京钟王气，海神岂为子胥来。
观海潮
作者：王义山
朝代：宋
体裁：七言律诗

凭谁撼得海门开，疑是神兵著力推。霎地起来银一线，驾山卷起雪千堆。列江画舫浮天去，几片红旗逐浪回。毕竟神京钟王气，海神岂为子胥来。
读东坡和陶诗有感
作者：王义山
朝代：宋
体裁：七言绝句

北门西掖傍丹墀，此正坡仙得意时。不是惠州饭难吃，如何去做和陶诗。
读晚唐诗有感
作者：王义山
朝代：宋
体裁：七言绝句

学诗莫学晚唐诗，学得晚唐非盛时。愿把凫鹥和既醉，翻腾韵语作今诗。
谌仙诗
作者：王义山
朝代：宋

冉冉飞霜缀绮裳，遥知谌母下丹阳。
黄金炼就三山药，来采蒲花献寿觞。
谌仙诗
作者：王义山
朝代：宋
体裁：七言绝句

冉冉飞霜缀绮裳，遥知谌母下丹阳。黄金鍊就三山药，来采蒲花献寿觞。
谒中斋杨左丞
作者：王义山
朝代：宋
体裁：七言律诗

向来曾拜紫宸衙，亲见先班奉日霞。帝室馆甥贵公子，王姬下嫁旧儒家。执中默契心传妙，勤有无穷学问加。带取孤山来作伴，清吟尚可趁梅花。
谒参政张献子
作者：王义山
朝代：宋
体裁：七言律诗

曾侍龙楼晓色催，真仙那肯下蓬莱。离方共睹重光日，震位欣闻长子雷。奉使祇应天上去，运筹暂作幄中来。老夫羞把诗怀袖，只为明公是秀才。
谒参政张献子
作者：王义山
朝代：宋

曾侍龙楼晓色催，真仙那肯下蓬莱。
离方共覩重光日，震位欣闻长子雷。
奉使祇应天上去，运筹暂作幄中来。
老夫羞把诗怀袖，只为明公是秀才。
谒按察马佥事
作者：王义山
朝代：宋

黩货无厌政贿成，几年蔀屋不曾晴。击奸霹雳从天降，烛物晶明揭日行。曩在乌台已风采，特烦龙节更澄清。儿童走卒更相顾，夹道传呼司马名。化瑟新更击巨贪，六条察吏首言赃。划开云睹青天日，全藉风闻白简霜。佥谓激扬须獬豸，如何放过此豺狼。诸生饥欲死难忍，惟有广文餍稻粱。
谒按察马佥事·其一
作者：王义山
朝代：宋
体裁：七言律诗

黩货无厌政贿成，几年蔀屋不曾晴。击奸霹雳从天降，烛物晶明揭日行。曩在乌台已风采，特烦龙节更澄清。儿童走卒更相顾，夹道传呼司马名。
谒按察马佥事·其二
作者：王义山
朝代：宋
体裁：七言律诗

化瑟新更击巨贪，六条察吏首言赃。划开云睹青天日，全藉风闻白简霜。佥谓激扬须獬豸，如何放过此豺狼。诸生饥欲死难忍，惟有广文餍稻粱。
谒按察马佥事·其二
作者：王义山
朝代：宋

化瑟新更击巨贪，六条察吏首言赃。
划开云覩青天日，全藉风闻白简霜。
佥谓激扬须獬豸，如何放过此豺狼。
诸生饥欲死难忍，惟有广文餍稻粱。
谒申屠御史
作者：王义山
朝代：宋

向来汉相肃朝纲，建武中兴又说刚。等是当年名御史，到今百世又流芳。云渺梁砀山水深，千年标致杳难寻。祇今来伴东湖月，惟有沙鸥识此心。褰帷问俗驻洪都，听得舆人夹道呼。好事被君都做了，个般风力自前无。
谒申屠御史·其一
作者：王义山
朝代：宋
体裁：七言绝句

向来汉相肃朝纲，建武中兴又说刚。等是当年名御史，到今百世又流芳。
谒申屠御史·其三
作者：王义山
朝代：宋
体裁：七言绝句

褰帷问俗驻洪都，听得舆人夹道呼。好事被君都做了，个般风力自前无。
谒申屠御史·其三
作者：王义山
朝代：宋

褰帷问俗驻洪都，听得舆人夹道呼。
好事被君都做了，箇般风力自前无。
谒申屠御史·其二
作者：王义山
朝代：宋
体裁：七言绝句

云渺梁砀山水深，千年标致杳难寻。祇今来伴东湖月，惟有沙鸥识此心。
贺新郎
作者：王义山
朝代：宋
体裁：词

雅有登山癖。
觉老来、尚可跻攀，浪游蹑屐。
险怪嶕嶢称雁荡，争秀群山第一。
更耸出、穹崖千尺。
景物深藏长谷里，最上龛，水凿时冲激。
硉矹处，巨□石。
地生天作谁能识。
睹江山如故，恨无一时人物。
灵运当年为太守，佳处都曾游历。
独不见、此山脚迹。
风月直须人管领，怎不移、石壁题岩壁。
今且著，老夫笔。
贺新郎·乙亥春题雁荡山
作者：王义山
朝代：宋
体裁：词

雅有登山癖。觉老来、尚可跻攀，浪游蹑屐。险怪嶕峣称雁荡，争秀群山第一。更耸出、穹崖千尺。景物深藏长谷里，最上龛，水凿时冲激。硉矹处，钜□石。地生天作谁能识。睹江山如故，恨无一时人物。灵运当年为太守，佳处都曾游历。独不见、此山脚迹。风月直须人管领，怎不移、石壁题岩壁。今且著，老夫笔。
贺新郎·自贺生孙。丙戌西月
作者：王义山
朝代：宋
体裁：词

自笑斟醽醁。作皤然一老，逍遥东湖湖曲。好事爆然来子舍，报道生孙新浴。算天也、从人所欲。万事足虽缘有子，见孙时、万事方为足。诗礼脉，今有续。吾家本是山阴族。见生来、风神稍秀，足娱吾目。吾子吾孙同此月，日月才争五六。喜听得、欢声满目。愚鲁聪明天所赋，只无灾无难为多福。且愿汝，书勤读。
贺新郎·雅有登山癖
作者：王义山
朝代：宋

雅有登山癖。
觉老来、尚可跻攀，浪游蹑屐。
险怪嶕峣称雁荡，争秀群山第一。
更耸出、穹崖千尺。
景物深藏长谷里，最上龛，水凿时冲激。
硉矹处，巨□石。
地生天作谁能识。
睹江山如故，恨无一时人物。
灵运当年为太守，佳处都曾游历。
独不见、此山脚迹。
风月直须人管领，怎不移、石壁题岩壁。
今且着，老夫笔。
贺新郎（自贺生孙。丙戌西月）
作者：王义山
朝代：宋

自笑斟醽醁。作皤然一老，逍遥东湖湖曲。好事爆然来子舍，报道生孙新浴。算天也、从人所欲。万事足虽缘有子，见孙时、万事方为足。诗礼脉，今有续。
吾家本是山阴族。见生来、风神稍秀，足娱吾目。吾子吾孙同此月，日月才争五六。喜听得、欢声满目。禺鲁聪明天所赋，只无灾无难为多福。且愿汝，书劝读。
赠丁道士游浙
作者：王义山
朝代：宋
体裁：七言绝句

毕竟前身是令威，昂藏鹤样更能诗。此行游遍江湖了，来访逋仙又一奇。
赠医士熊月湖
作者：王义山
朝代：宋

缘何扁鹊号良医，传法元来饮上池。化作月湖湖内水，愿捐一滴救疮痍。月湖镜样十分清，诊视还他指下明。那似月湖心地好，愿人常似兔长生。
赠医士熊月湖·其一
作者：王义山
朝代：宋
体裁：七言绝句

缘何扁鹊号良医，传法元来饮上池。化作月湖湖内水，愿捐一滴救疮痍。
赠医士熊月湖·其二
作者：王义山
朝代：宋
体裁：七言绝句

月湖镜样十分清，诊视还他指下明。那似月湖心地好，愿人常似兔长生。
赠山村梅癯
作者：王义山
朝代：宋
体裁：古风

我爱梅花村得好，来伴山村与卜邻。却有一般不村处，冰为胸次玉为神。别有村人村得俗，满口肥甘烂钱谷。那知山村梅样癯，肯向人言饭不足。山村切莫学我痴，腹中有字不疗饥。会有东君老知己，陇头先春寄一枝。
赠心月相士
作者：王义山
朝代：宋
体裁：古风

十五以前月，清光逐夜生。自朔以至望，浸长而浸盈。十五以后月，明减而生魄。自望以至晦，浸微而浸阙。嗟彼天上月，有圆阙阴晴。惟有心月月，天者常清明。持此以鉴人，妍媸奚所遁。此月不在天，月在尔方寸。
赠点易娄君復
作者：王义山
朝代：宋
体裁：古风

伏羲先天易，其初一太极。太极生阴阳，阴阳各有画。濂溪何所传，妙得于太极。极上作一圈，一圈只是白。伏羲已为赘，大小圈更十。不知果何意，多是祖河图。所以负笭者，敢于嗤吾徒。愿与易相忘，圈点画皆无。
赠邓可欺
作者：王义山
朝代：宋
体裁：七言律诗

萌一欺心理便亏，久之天定胜人为。买臣负担行吟日，韩信低头出胯时。自怯终于强者弱，不争是乃胜之基。彼来欺我自欺耳，只要我心无自欺。
赠邓梓林
作者：王义山
朝代：宋

乔木森森说邓林，自从拱把至于今。
虽然本质生成美，全是乃翁培植深。
勿使杯桊戕所有，或容斤斧得而寻。
非材自愧沟中断，也有庭槐满地阴。
赠邓梓林
作者：王义山
朝代：宋
体裁：七言律诗

乔木森森说邓林，自从拱把至于今。虽然本质生成美，全是乃翁培植深。勿使杯棬戕所有，或容斤斧得而寻。非材自愧沟中断，也有庭槐满地阴。
赠陈梅垣
作者：王义山
朝代：宋
体裁：七言律诗

竹外重门不待扃，此垣缭绕自天成。一枝潇洒无尘涴，半夜高寒对月明。特立丰标仁者静，生平骨格圣之清。纵饶曾与逋仙约，只许溪前见影横。
跋杨中斋诗词集
作者：王义山
朝代：宋

江西派已远，后来无闻人。
许大能诗声，来自浙之滨。
奚奴背锦囊，马蹄踏青春。
来派江西诗，风月浩无垠。
翩翩佳公子，皆绮纨其身。
惟君独不然，每恨无书贫。
胸中国子监，所积皆轮囷。
把酒读君诗，一字一精神。
句裏带梅香，不涴半点尘。
家本住孤山，和靖与卜邻。
吾闻诗之天，不在巧与新。
纤秾寄淡泊，清峭寓简淳。
古律尤崛奇，可与子建亲。
此诗实兼之，体具众美纯。
载哦长短篇，音节中韶钧。
少游词如诗，二者皆逼真。
再拜卷锦还，愿言宝所珍。
跋杨中斋诗词集
作者：王义山
朝代：宋
体裁：古风

江西派已远，后来无闻人。许大能诗声，来自浙之滨。奚奴背锦囊，马蹄踏青春。来派江西诗，风月浩无垠。翩翩佳公子，皆绮纨其身。惟君独不然，每恨无书贫。胸中国子监，所积皆轮囷。把酒读君诗，一字一精神。句里带梅香，不涴半点尘。家本住孤山，和靖与卜邻。吾闻诗之天，不在巧与新。纤秾寄淡泊，清峭寓简淳。古律尤崛奇，可与子建亲。此诗实兼之，体具众美纯。载哦长短篇，音节中韶钧。少游词如诗，二者皆逼真。再拜卷锦还，愿言宝所珍。
送丁直谅赴西涧山长
作者：王义山
朝代：宋

西涧元来只是刘，叶公争取过台州。退斋赤手来兴复，上水篙撑急向流。去时行李只携琴，更带奚奴作伴行。所谓伊人何所似，漪漪涧水一般清。
送丁直谅赴西涧山长·其一
作者：王义山
朝代：宋
体裁：七言绝句

西涧元来只是刘，叶公争取过台州。退斋赤手来兴复，上水篙撑急向流。
送丁直谅赴西涧山长·其一
作者：王义山
朝代：宋

西涧元来只是刘，叶公争取过台州。
退斋赤手来兴復，上水篙撑急向流。
送丁直谅赴西涧山长·其二
作者：王义山
朝代：宋
体裁：七言绝句

去时行李只携琴，更带奚奴作伴行。所谓伊人何所似，漪漪涧水一般清。
送云游莹上人
作者：王义山
朝代：宋

从前身不染飞埃，雪窦云峯任往来。
石路滑时宜驻锡，浪头危处且浮杯。
眼高桑下肯三宿，脚健山中能万回。
四大空虚何底止，信渠钻得纸窗开。
送云游莹上人
作者：王义山
朝代：宋
体裁：七言律诗

从前身不染飞埃，雪窦云峰任往来。石路滑时宜驻锡，浪头危处且浮杯。眼高桑下肯三宿，脚健山中能万回。四大空虚何底止，信渠钻得纸窗开。
送余仲谦赴江州教
作者：王义山
朝代：宋
体裁：七言律诗

广文要饭又何难，所在侏儒烂饱餐。热选尽教众人取，冷官要耐五更寒。田园彭泽菊三径，意思濂溪草一般。湓浦依然遗迹在，道源须是静中看。
送允中斋王参政入闽
作者：王义山
朝代：宋
体裁：七言律诗

未到三山声已雷，此行正好趁梅开。榜文争看乖崖押，士类欢呼常衮来。不信闽中能独占，要令天下总春回。江西争得公来定，只怕朝家有诏催。
送升甫归九江
作者：王义山
朝代：宋

云无心出未为非，鸟倦方还毋乃迟。只为当初欠归早，教人枉费和陶诗。猿鹤才闻归去来，便呼僮仆扫柴扉。如何出市见车马，惹起他心悔著归。
送升甫归九江·其二
作者：王义山
朝代：宋
体裁：七言绝句

猿鹤才闻归去来，便呼僮仆扫柴扉。如何出市见车马，惹起他心悔著归。
送奉使翰林颁降历日回
作者：王义山
朝代：宋
体裁：七言律诗

历家差只在毫釐，有诏清台子细推。三代以来宗夏正，溥天之下再尧时。暂烦英节来将命，归对薇花好赋诗。夜直禁林如有问，江南民力正疮痍。
送孙纠弹归镇江
作者：王义山
朝代：宋
体裁：七言律诗

不待文公立学规，士当无愧此深衣。无人可纠孰挑达，有过不弹谁是非。不怕转喉能触讳，自言垂老盍知归。只从北固山头处，直道留为晚景辉。
送按察王佥事除行台察院
作者：王义山
朝代：宋

漠漠天高不可呼，斯民何处诉无辜。从来鹰隼肯驱雀，除却豺狼安问狐。霹雳一声碎奸胆，风霜八路击贪夫。得公数辈遍天下，民命从今盍少苏。夺去江西一福星，维扬无地著先声。数千百里人相贺，二十四桥风便清。祇为外台要精采，更烦辣手大支撑。劝君放缓骑骢马，怕有人来境上争。
送按察王佥事除行台察院·其一
作者：王义山
朝代：宋
体裁：七言律诗

漠漠天高不可呼，斯民何处诉无辜。从来鹰隼肯驱雀，除却豺狼安问狐。霹雳一声碎奸胆，风霜八路击贪夫。得公数辈遍天下，民命从今盍少苏。
送按察王佥事除行台察院·其一
作者：王义山
朝代：宋

漠漠天高不可呼，斯民何处诉无辜。
从来鹰隼肯驱雀，除却豺狼安问狐。
霹雳一声碎姦胆，风霜八路击贪夫。
得公数辈遍天下，民命从今盍少苏。
送按察王佥事除行台察院·其二
作者：王义山
朝代：宋

夺去江西一福星，维扬无地着先声。
数千百里人相贺，二十四桥风便清。
祇为外台要精采，更烦辣手大支撑。
劝君放缓骑骢马，怕有人来境上争。
送按察王佥事除行台察院·其二
作者：王义山
朝代：宋
体裁：七言律诗

夺去江西一福星，维扬无地著先声。数千百里人相贺，二十四桥风便清。祇为外台要精采，更烦辣手大支撑。劝君放缓骑骢马，怕有人来境上争。
送按察魏经历
作者：王义山
朝代：宋
体裁：七言律诗

公论难磨口似碑，肯将虚誉博人诗。心常近厚元非弱，职在详刑安忍施。两载依然如始至，一廉岂是要人知。怕闻骢马骑将去，惹起西人无限思。
送昇甫归九江·其一
作者：王义山
朝代：宋
体裁：七言绝句

云无心出未为非，鸟倦方还毋乃迟。只为当初欠归早，教人枉费和陶诗。
送昇甫归九江·其二
作者：王义山
朝代：宋

猿鹤纔闻归去来，便呼僮仆扫柴扉。
如何出市见车马，惹起他心悔着归。
郊坛奏告礼成口号
作者：王义山
朝代：宋
体裁：七言律诗

夜半宫中响佩环，小臣髣佛见天颜。月星明穊斋坛上，穹昊鉴临方寸间。五色云祥开景运，两行露立缀仙班。皇心自与天心合，万姓欢呼法驾还。
题严子陵钓台
作者：王义山
朝代：宋
体裁：七言绝句

吹起炎刘已冷灰，先生功不上云台。当初同学还何事，毕竟曾经讲较来。
题何氏山阴道院
作者：王义山
朝代：宋

从来道院江西好，只为涪翁遂得名。见说何家更清甚，院中终日读书声。山阴偏被道家占，我祖当年曾写经。君向阴中敞吟境，何时相伴鹤来听。
题何氏山阴道院·其一
作者：王义山
朝代：宋
体裁：七言绝句

从来道院江西好，只为涪翁遂得名。见说何家更清甚，院中终日读书声。
题何氏山阴道院·其二
作者：王义山
朝代：宋
体裁：七言绝句

山阴偏被道家占，我祖当年曾写经。君向阴中敞吟境，何时相伴鹤来听。
题僧南浦诗卷
作者：王义山
朝代：宋
体裁：七言律诗

齐己诸人壳已蝉，不传诗印又多年。水萍粘瓦终无用，风絮沾泥不是禅。谁识咸酸居味外，要追风雅到删前。读师句法真家数，拂拂松阴响涧泉。
题僧南浦诗卷
作者：王义山
朝代：宋

齐己诸人殻已蝉，不传诗印又多年。
水萍粘瓦终无用，风絮沾泥不是禅。
谁识咸酸居味外，要追风雅到删前。
读师句法真家数，拂拂松阴响涧泉。
题吴此民远游集
作者：王义山
朝代：宋
体裁：七言律诗

偪仄怀居非丈夫，吾今语子好游乎。沅湘到处有司马，嵩华至今谈小苏。事会无穷闲宇宙，山川有尽眇江湖。奇闻壮观多收拾，刮目他时看阿吴。
题杜氏匏瓜亭
作者：王义山
朝代：宋

道包众妙起经纶，粒粟中藏天地仁。
五石匏徒夸彼大，一瓢饮有乐之真。
从来硕果存生意，吾岂匏瓜系此身。
文穆此心唯念旧，还能续得馑亭春。
题杜氏匏瓜亭
作者：王义山
朝代：宋
体裁：七言律诗

道包众妙起经纶，粒粟中藏天地仁。五石匏徒誇彼大，一瓢饮有乐之真。从来硕果存生意，吾岂匏瓜系此身。文穆此心唯念旧，还能续得馑亭春。
题武冈向敏衡无加庄
作者：王义山
朝代：宋
体裁：古风

恭惟陈简斋，与鹤山魏公。堂堂二先生，后学之所宗。遗迹所到处，百世犹高风。武冈有向氏，乃祖家诗礼。简斋曾来访，鹤山亦踵至。二先生来时，草木亦光贲。主人局蹐迎，出门见大宾。大带束深衣，整容而肃襟。揖客坐上坐，樽酒与细论。向氏家本儒，苦无黄金籯。惟有无加庄，留以遗子孙。此庄不在田，非谓三百囷。庄者敬之谓，为学之入门。乃祖燕后人，有书便不贫。能令二先生，肯来共斯文。向来吾南昌，隐者苏云卿。魏公令地主，而来访一民。匹夫道义重，王侯失其尊。古人不傲士，此风今犹存。
题武冈向敏衡无加庄
作者：王义山
朝代：宋

恭惟陈简斋，与鹤山魏公。
堂堂二先生，后学之所宗。
遗迹所到处，百世犹高风。
武冈有向氏，乃祖家诗礼。
简斋曾来访，鹤山亦踵至。
二先生来时，草木亦光贲。
主人跼蹐迎，出门见大宾。
大带束深衣，整容而肃襟。
揖客坐上坐，樽酒与细论。
向氏家本儒，苦无黄金籯。
惟有无加庄，留以遗子孙。
此庄不在田，非谓三百囷。
庄者敬之谓，为学之入门。
乃祖燕后人，有书便不贫。
能令二先生，肯来共斯文。
向来吾南昌，隠者苏云卿。
魏公令地主，而来访一民。
匹夫道义重，王侯失其尊。
古人不傲士，此风今犹存。
题汪才夫石城诗集
作者：王义山
朝代：宋
体裁：七言绝句

文到龙溪大家数，耳孙分剩有诗材。只因住在修江近，接得涪翁一派来。
题袁州邵录三老图
作者：王义山
朝代：宋

堂前活现老人星，两个齐眉作寿朋。更有膝边儿戏綵，此身都及见云仍。不誇九老写成图，要似一家三老无。满把寿觞拚一醉，父前母后子来扶。
题袁州邵录三老图·其一
作者：王义山
朝代：宋
体裁：七言绝句

堂前活现老人星，两个齐眉作寿朋。更有膝边儿戏綵，此身都及见云仍。
题袁州邵录三老图·其一
作者：王义山
朝代：宋

堂前活现老人星，两箇齐眉作寿朋。
更有膝边儿戏綵，此身都及见云仍。
题袁州邵录三老图·其二
作者：王义山
朝代：宋

不夸九老写成图，要似一家三老无。
满把寿觞拚一醉，父前母后子来扶。
题袁州邵录三老图·其二
作者：王义山
朝代：宋
体裁：七言绝句

不誇九老写成图，要似一家三老无。满把寿觞拚一醉，父前母后子来扶。
题郑氏义门
作者：王义山
朝代：宋
体裁：七言律诗

说到义时须割截，如何气象得浑全。合非真合皆人者，生与俱生有性焉。友是弟兄常底事，仁于父子本然天。大书忍字果何意，便觉流于矫揉偏。
题陈宗阳梅花全韵诗集
作者：王义山
朝代：宋
体裁：七言律诗

骚经比兴殆无遗，何独于梅靳一辞。从逊以来方有句，到逋而后愈难诗。形容虽巧迹之浅，吟状愈多天者漓。独在孤山孤绝处，定交惟有雪相知。
题韶州李同知百泉漱雪吟卷
作者：王义山
朝代：宋

癖到膏肓药不医，把泉煮石炼成诗。齿根更著雪来嚼，吟过梅关又一奇。奉命来宣古曲江，春回画戟昼凝香。使君吟到苏州意，愿睹斯民一日康。
题韶州李同知百泉漱雪吟卷·其一
作者：王义山
朝代：宋

癖到膏肓药不医，把泉煮石炼成诗。
齿根更着雪来嚼，吟过梅关又一奇。
题韶州李同知百泉漱雪吟卷·其一
作者：王义山
朝代：宋
体裁：七言绝句

癖到膏肓药不医，把泉煮石炼成诗。齿根更著雪来嚼，吟过梅关又一奇。
题韶州李同知百泉漱雪吟卷·其二
作者：王义山
朝代：宋
体裁：七言绝句

奉命来宣古曲江，春回画戟昼凝香。使君吟到苏州意，愿睹斯民一日康。
题韶州李同知百泉漱雪吟卷·其二
作者：王义山
朝代：宋

奉命来宣古曲江，春回画戟昼凝香。
使君吟到苏州意，愿覩斯民一日康。
题黄草塘诗集
作者：王义山
朝代：宋
体裁：七言绝句

凭何强占谢家塘，叵耐诗人忒煞狂。只把两家诗判断，此塘一半合还黄。
题黄草塘诗集
作者：王义山
朝代：宋

凭何强占谢家塘，尀耐诗人忒煞狂。
只把两家诗判断，此塘一半合还黄。
题黄高士雪月集
作者：王义山
朝代：宋

冰作丰姿水作神，羣仙境界裏诗人。
敲从竹起韵不俗，吟到梅来相逼真。
无己许令参后社，庭坚端的是前身。
有时石鼎堪联句，还许平分坐上春。
题黄高士雪月集
作者：王义山
朝代：宋
体裁：七言律诗

冰作丰姿水作神，群仙境界里诗人。敲从竹起韵不俗，吟到梅来相逼真。无己许令参后社，庭坚端的是前身。有时石鼎堪联句，还许平分坐上春。
饯张宣慰三首
作者：王义山
朝代：宋

奉宣德意慰群生，曾未□年政已成。乃父勋名在彝鼎，当家衣钵合钧衡。如何归隐山林得，不管从来利禄轻。裴度淮西功业了，伫乘驲传上神京。贵介而能大耐官，留心翰墨此为难。龙蛇现影笔端活，风雨惊人纸上寒。教子一经文墨续，读书万卷夜灯残。一门数世衣冠盛，曾把君家家传看。种了甘棠打叠回，遮留竞凑辙辕来。只存诗檐作行李，若问归囊清过梅。抵为运筹咨汉杰，传闻近日筑燕台。为言民力东南竭，好趁层霄阊阖开。
饯张宣慰三首·其一
作者：王义山
朝代：宋

奉宣德意慰羣生，曾未□年政已成。
乃父勋名在彝鼎，当家衣钵合钧衡。
如何归隠山林得，不管从来利禄轻。
裴度淮西功业了，伫乘驲传上神京。
饯张宣慰三首·其一
作者：王义山
朝代：宋
体裁：古风

奉宣德意慰群生，曾未□年政已成。乃父勋名在彝鼎，当家衣钵合钧衡。如何归隐山林得，不管从来利禄轻。裴度淮西功业了，伫乘驲传上神京。
饯张宣慰三首·其三
作者：王义山
朝代：宋
体裁：古风

种了甘棠打叠回，遮留竞凑辙辕来。只存诗檐作行李，若问归囊清过梅。抵为运筹咨汉杰，传闻近日筑燕台。为言民力东南竭，好趁层霄阊阖开。
饯张宣慰三首·其三
作者：王义山
朝代：宋

种了甘棠打迭回，遮留竞凑辙辕来。
只存诗檐作行李，若问归囊清过梅。
抵为运筹咨汉杰，传闻近日筑燕台。
为言民力东南竭，好趁层霄阊阖开。
饯张宣慰三首·其二
作者：王义山
朝代：宋
体裁：古风

贵介而能大耐官，留心翰墨此为难。龙蛇现影笔端活，风雨惊人纸上寒。教子一经文墨续，读书万卷夜灯残。一门数世衣冠盛，曾把君家家传看。
饯怡斋胡宪使
作者：王义山
朝代：宋
体裁：七言律诗

不是胸中熟吕刑，如何议谳极详明。严于三尺古来法，宽以一分天好生。仁意满腔皆恻隐，政声交口说廉平。玉堂本是青毡旧，跳过郎星向上行。
饯怡斋胡宪使
作者：王义山
朝代：宋

不是胸中熟吕刑，如何议谳极详明。
严于三尺古来法，宽以一分天好生。
仁意满腔皆恻隠，政声交口说廉平。
玉堂本是青毡旧，跳过郎星向上行。
饯申屠御史归扬州行台
作者：王义山
朝代：宋
体裁：七言律诗

僻在江南天一隅，烦公原隰遍驰驱。数元结辈已多矣，百子骏今安得乎。风力喧传真御史，霜台勇在去贪夫。翩翩只鹤骑将去，若问腰缠一孔无。
饯申屠御史归扬州行台
作者：王义山
朝代：宋

僻在江南天一隅，烦公原隰遍驰驱。
数元结辈已多矣，百子骏今安得乎。
风力喧传真御史，霜台勇在去贪夫。
翩翩隻鹤骑将去，若问腰缠一孔无。
饯行省郎中王君祥
作者：王义山
朝代：宋
体裁：七言律诗

以儒饰吏号通材，忽报曹装打叠回。个样归舟惟载月，若为送客只将梅。云凝春树何堪别，昼永甘棠待再来。无限依依怀渭水，揽衣不寝夜徘徊。
饯行省郎中王君祥
作者：王义山
朝代：宋

以儒饰吏号通材，忽报曹装打迭回。
箇样归舟惟载月，若为送客只将梅。
云凝春树何堪别，昼永甘棠待再来。
无限依依怀渭水，揽衣不寝夜徘徊。
饯长白李左丞
作者：王义山
朝代：宋
体裁：七言律诗

往来不特地之灵，西有长庚一点星。九路大开行省府，几人争看小朝廷。只消馀力镇衡岳，许大先声到洞庭。净洗甲兵从此去，烦公更为挽沧溟。
饯长白李左丞
作者：王义山
朝代：宋

徃来不特地之灵，西有长庚一点星。
九路大开行省府，几人争看小朝廷。
只消余力镇衡岳，许大先声到洞庭。
浄洗甲兵从此去，烦公更为挽沧溟。
鹤仙诗
作者：王义山
朝代：宋
体裁：七言绝句

饮马池边号浴仙，仙姿花鹤古今传。金经尤有延年诀，未数庄椿寿八千。
龙仙诗
作者：王义山
朝代：宋

楚尾吴头风乍熏，沧波深拥小龙君。
愿朝帝母龙楼晚，来曳霞裾驾五云。
龙仙诗
作者：王义山
朝代：宋
体裁：七言绝句

楚尾吴头风乍薰，沧波深拥小龙君。愿朝帝母龙楼晚，来曳霞裾驾五云。
句
作者：王之奇
朝代：宋

炳若丹青敷德义，后人于此取良规。
句
作者：王之奇
朝代：宋

炳若丹青敷德義，後人於此取良規。
送李按察之任
作者：王之奇
朝代：宋

先生持使節，極力救生民。
郡縣寧無弊，朝廷未有聞。
某官貪可去，若事屈宜伸。
更爲君王說，如今可用文。
送李按察之任
作者：王之奇
朝代：宋
体裁：五言律诗

先生持使节，极力救生民。郡县宁无弊，朝廷未有闻。某官贪可去，若事屈宜伸。更为君王说，如今可用文。
七夕
作者：王之望
朝代：宋

西風吹繁暑，夜氣初宜秋。
所居稍虛豁，得以消我憂。
獨眠堂中央，一榻無衾裯。
開軒敞南北，涼飈入翛翛。
是日七月七，三星已西流。
殘雲不成雨，縹緲當空浮。
雲行忽中斷，月彩爛不收。
影落庭樹間，枝葉如雕鎪。
草根有小蟲，微吟作啾啾。
豈復厭喧聒，更覺窗戶幽。
我欲終今夕，飛蚊不相謀。
喧我復齧我，驅去嗟無由。
但當我自屏，豈與汝輩仇。
閉門歸下帷，蝶夢尋莊周。
七夕
作者：王之望
朝代：宋

西风只繁暑，夜气初宜秋。
所居稍虚豁，得以消我忧。
独眠堂中央，一榻无衾裯。
开轩敞南北，凉飚入翛翛。
是日七月七，三星已西疏。
残云不成雨，缥缈当空浮。
云行忽中断，月彩烂不收。
影落庭树间，枝叶如雕锼。
草根有小虫，微吟作啾啾。
岂复厌喧聒，更觉窗户幽。
我欲终今夕，飞蚊不相谋。
喧我复啮我，驱去嗟无由。
但当我自屏，岂与汝辈仇。
闭门归下帷，蝶梦寻庄周。
七夕
作者：王之望
朝代：宋

西风吹繁暑，夜气初宜秋。
所居稍虚豁，得以消我忧。
独眠堂中央，一榻无衾裯。
开轩敞南北，凉飈入翛翛。
是日七月七，三星已西流。
残云不成雨，缥缈当空浮。
云行忽中断，月彩烂不收。
影落庭树间，枝叶如雕锼。
草根有小虫，微吟作啾啾。
岂復厌喧聒，更觉窗户幽。
我欲终今夕，飞蚊不相谋。
喧我復啮我，驱去嗟无由。
但当我自屏，岂与汝辈仇。
闭门归下帷，蝶梦寻庄周。
七夕
作者：王之望
朝代：宋

西风吹繁暑，夜气初宜秋。所居稍虚豁，得以消我忧。独眠堂中央，一榻无衾裯。开轩敞南北，凉飙入翛翛。是日七月七，三星已西流。残云不成雨，缥缈当空浮。云行忽中断，月彩烂不收。影落庭树间，枝叶如雕锼。草根有小虫，微吟作啾啾。岂复厌喧聒，更觉窗户幽。我欲终今夕，飞蚊不相谋。喧我复齧我，驱去嗟无由。但当我自屏，岂与汝辈仇。闭门归下帷，蝶梦寻庄周。
丈人觀設醮留題
作者：王之望
朝代：宋

翠麓丹崖敞洞天，瓊宮珠殿照雲烟。
森羅壁繪推前輩，縹緲樓居見列仙。
朝斗壇邊星象冷，步虛聲內月華圓。
塵埃迥隔人間世，骨悚魂清夜不眠。
丈人观设醮留题
作者：王之望
朝代：宋
体裁：七言律诗

翠麓丹崖敞洞天，琼宫珠殿照云烟。森罗壁绘推前辈，缥缈楼居见列仙。朝斗坛边星象冷，步虚声内月华圆。尘埃迥隔人间世，骨悚魂清夜不眠。
上曾二丈仲成
作者：王之望
朝代：宋

湖海元龙气尚豪，笑谈谁料已霜毛。文章家法西京在，兄弟才名北斗高。欲取功名酬老大，岂将州县叹徒劳。登坛不独风骚将，出幕他年看节旄。忆拜冰壶日下时，先君未老我方儿。庭闱一閟成今昔，世路重来太险巇。风义肯忘三益友，姓名愿入八哀诗。遗孤么么何能报，泉下幽魂傥有知。患难馀生二十年，一身孤苦百忧缠。文章昔谓古可到，踪迹今为人所怜。憔悴形容勋业镜，归依空寂祖师禅。不孤虽有山公在，恐逐龙舒下九泉。
上曾二丈仲成·其一
作者：王之望
朝代：宋

湖海元龍氣尚豪，笑談誰料已霜毛。
文章家法西京在，兄弟才名北斗高。
欲取功名酬老大，豈將州縣歎徒勞。
登壇不獨風騷將，出幕他年看節旄。
上曾二丈仲成·其一
作者：王之望
朝代：宋
体裁：七言律诗

湖海元龙气尚豪，笑谈谁料已霜毛。文章家法西京在，兄弟才名北斗高。欲取功名酬老大，岂将州县叹徒劳。登坛不独风骚将，出幕他年看节旄。
上曾二丈仲成·其三
作者：王之望
朝代：宋

患难余生二十年，一身孤苦百忧缠。
文章昔谓古可到，踪迹今为人所怜。
憔悴形容勋业镜，归依空寂祖师禅。
不孤虽有山公在，恐逐龙舒下九泉。
上曾二丈仲成·其三
作者：王之望
朝代：宋

患难馀生二十年，一身孤苦百忧缠。文章昔谓古可到，踪迹今为人所怜。憔悴形容勋业镜，归依空寂祖师禅。不孤虽有山公在，恐逐龙舒下九泉。
上曾二丈仲成·其三
作者：王之望
朝代：宋

患難餘生二十年，一身孤苦百憂纏。
文章昔謂古可到，蹤跡今爲人所憐。
憔悴形容勳業鏡，歸依空寂祖師禪。
不孤雖有山公在，恐逐龍舒下九泉。
上曾二丈仲成·其二
作者：王之望
朝代：宋

忆拜冰壶日下时，先君未老我方儿。庭闱一閟成今昔，世路重来太险巇。风义肯忘三益友，姓名愿入八哀诗。遗孤么么何能报，泉下幽魂傥有知。
上曾二丈仲成·其二
作者：王之望
朝代：宋

忆拜冰壶日下时，先君未老我方儿。
庭闱一閟成今昔，世路重来太险巘。
风义肯忘三益友，姓名愿入八哀诗。
遗孤么么何能报，泉下幽魂傥有知。
上曾二丈仲成·其二
作者：王之望
朝代：宋

憶拜冰壺日下時，先君未老我方兒。
庭闈一閟成今昔，世路重來太險巘。
風義肯忘三益友，姓名願入八哀詩。
遺孤么麽何能報，泉下幽魂儻有知。
上李丈尚书
作者：王之望
朝代：宋

天孙司经纬，专巧上帝旁。星缕日月针，几经补苍苍。弭节游人间，帝服无文章。寒女一机素，未知作衣裳。再拜愿祈巧，精神通渺茫。但恐云车回，虚无往路长。亭亭涧阿松，冰雪何青青。千岁已枯死，流膏生茯苓。虽无岁寒姿，气味犹典刑。尘土久埋没，谁能验仙经。置君药笼中，傥可延年龄。蓬室有姝女，颜色耀朝晖。幽独人未识，婵娟心自知。高堂悬宝鉴，美丑良不欺。借君一寸光，为妾照蛾眉。念当有所适，辞亲结罗衣。常恐妾命薄，失身轻薄儿。安得嬿婉人，白头同所归。
上李丈尚书
作者：王之望
朝代：宋

蓬室有姝女，颜色耀朝晖。幽独人未识，婵娟心自知。高堂悬宝鉴，美丑良不欺。借君一寸光，为妾照蛾眉。念当有所适，辞视结罗衣。常恐妾命薄，失身轻薄儿。安得姻婉人，白头同所归。
上李丈尚书·其一
作者：王之望
朝代：宋
体裁：古风

天孙司经纬，专巧上帝旁。星缕日月针，几经补苍苍。弭节游人间，帝服无文章。寒女一机素，未知作衣裳。再拜愿祈巧，精神通渺茫。但恐云车回，虚无往路长。
上李丈尚书·其三
作者：王之望
朝代：宋

蓬室有姝女，颜色耀朝晖。幽独人未识，婵娟心自知。高堂悬宝鉴，美丑良不欺。借君一寸光，为妾照蛾眉。念当有所适，辞亲结罗衣。常恐妾命薄，失身轻薄儿。安得嬿婉人，白头同所归。
上李丈尚书·其三
作者：王之望
朝代：宋

蓬室有姝女，颜色耀朝晖。
幽独人未识，婵娟心自知。
高堂悬宝鑑，美丑良不欺。
借君一寸光，为妾照蛾眉。
念当有所适，辞亲结罗衣。
常恐妾命薄，失身轻薄儿。
安得嬿婉人，白头同所归。
上李丈尚书·其二
作者：王之望
朝代：宋
体裁：古风

亭亭涧阿松，冰雪何青青。千岁已枯死，流膏生茯苓。虽无岁寒姿，气味犹典刑。尘土久埋没，谁能验仙经。置君药笼中，傥可延年龄。
上李丈尚書·其一
作者：王之望
朝代：宋

天孫司經緯，專巧上帝旁。
星縷日月針，幾經補蒼蒼。
弭節遊人間，帝服無文章。
寒女一機素，未知作衣裳。
再拜願祈巧，精神通渺茫。
但恐雲車回，虛無往路長。
上李丈尚書·其三
作者：王之望
朝代：宋

蓬室有姝女，顔色耀朝暉。
幽獨人未識，嬋娟心自知。
高堂懸寶鑑，美醜良不欺。
借君一寸光，爲妾照蛾眉。
念當有所適，辭親結羅衣。
常恐妾命薄，失身輕薄兒。
安得嬿婉人，白頭同所歸。
上李丈尚書·其二
作者：王之望
朝代：宋

亭亭澗阿松，冰雪何青青。
千歲已枯死，流膏生茯苓。
雖無歲寒姿，氣味猶典刑。
塵土久埋沒，誰能驗仙經。
置君藥籠中，儻可延年齡。
与同舍游净明是日大寒予独乘马诸公以盂浩然
作者：王之望
朝代：宋
体裁：七言律诗

惨淡阴风暗广川，冲寒直到白云边。寒驴苦忆长安道，古寺深行小有天。岘首诗人穷入画，孤山处士句堪传。疑君便是林君复，妙字清题故宛然。
与同舍游浄明是日大寒予独乘马诸公以孟浩然相戏以其乡人故也关丈有诗次韵
作者：王之望
朝代：宋

惨淡阴风暗广川，衝寒直到白云边。
寒馿苦忆长安道，古寺深行小有天。
岘首诗人穷入画，孤山处士句堪传。
疑君便是林君復，妙字清题故宛然。
丑奴儿（寄李德志）
作者：王之望
朝代：宋
体裁：词

去年池馆同君醉，正是花时。隔院韶辉。桃李欣欣、如与故人期。相望两地今千里，还对芳菲。春色分谁。雨惨风愁、依旧可怜枝。
丑奴儿（寄齐尧佐）
作者：王之望
朝代：宋
体裁：词

蒙泉秋色登临处，愁送将归。一梦经时。肠断佳人、犹唱渭城词。春来重醉分携地，人在天涯。别后应知。两鬓萧萧、多半已成丝。
中秋同儿侄登宝峰亭
作者：王之望
朝代：宋

绝顶凭栏思有余，沧江下眺眇三隅。月光此夜十分满，风色今朝一点无。乡国不须悲楚蜀，庭阶且喜集封胡。史君邂逅分鲜鲫，斫脍还成逸少图。
中秋同儿侄登宝峰亭
作者：王之望
朝代：宋

绝顶凭栏思有余，沧江下眺眇三隅。
月光此夜十分满，风色今朝一点无。
乡国不须悲楚蜀，庭阶且喜集封胡。
史君邂逅分鲜鲫，斫鲙还成逸少图。
中秋同儿侄登宝峰亭
作者：王之望
朝代：宋

绝顶凭栏思有馀，沧江下眺眇三隅。月光此夜十分满，风色今朝一点无。乡国不须悲楚蜀，庭阶且喜集封胡。史君邂逅分鲜鲫，斫鲙还成逸少图。
中秋同兒姪登寶峰亭
作者：王之望
朝代：宋

絕頂憑欄思有餘，滄江下眺眇三隅。
月光此夜十分滿，風色今朝一點無。
鄉國不須悲楚蜀，庭階且喜集封胡。
史君邂逅分鮮鯽，斫鱠還成逸少圖。
临江仙·十二峰前朝复暮
作者：王之望
朝代：宋

十二峰前朝复暮，忽愁望断行云。梦回江浦晓风清。远山思翠黛。蔓草记罗裙，锦字织成千万恨。翻成第入新声。幽期谁为反离魂。主人无浪语，狂客最钟情。
临江仙·十二峰前朝复暮
作者：王之望
朝代：宋
体裁：词

十二峰前朝复暮，忽愁望断行云。
梦回江浦晓风清。
远山思翠黛，蔓草记罗裙。
锦字织成千万恨，翻成第入新声。
幽期谁为反离魂。
主人无浪语，狂客最锺情。
临江仙·家在蓬莱山下住
作者：王之望
朝代：宋
体裁：词

家在蓬莱山下住，乘风时到尘寰。双凫偶堕网罗间。惊容凝粉泪，愁鬓乱云鬟。人世风波难久驻，云霞终反仙关。虚无仙路拥归鸾。却随烟雾去，长向洞天闲。
临江仙·霓作衣裳冰作面
作者：王之望
朝代：宋
体裁：词

霓作衣裳冰作面，铅华不涴天真。临风几待逐行云。自从留得住，不肯系仙裙。对客挥毫惊满座，银钩虿尾争新。数行草圣妙如神。从今王逸少，不学卫夫人。
临江仙（赠妓）
作者：王之望
朝代：宋
体裁：词

十二峰前朝复暮，忽愁望断行云。梦回江浦晓风清。远山思翠黛，蔓草记罗裙。锦字织成千万恨，翻成第入新声。幽期谁为反离魂。主人无浪语，狂客最钟情。
临江仙（赠贺子忱二侍妾二首）
作者：王之望
朝代：宋

霓作衣裳冰作在，铅华不涴天真。临风几待逐行云。自从留得住，不肯系仙裙。对客挥毫惊满座，银钩虿尾争新。数行草圣妙如神。从今王逸少，不学卫夫人。
乙巳四月自都下省欧阳氏姊于封丘时河朔流移满道即事有作寄范觉民
作者：王之望
朝代：宋
体裁：五言律诗

北出都门道，红尘污客襟。号蝉如有意，高柳自成阴。辙乱思良马，林幽慕逸禽。据鞍回首处，愈觉帝阍深。
乙巳四月自都下省欧阳氏姊於封丘时河朔流移
作者：王之望
朝代：宋

北出都门都，红尘污客襟。号蝉如有意，高柳自成阴。辙乱思良马，林幽慕逸禽。据鞍回首处，愈觉帝阍深。
乙巳四月自都下省歐陽氏姊於封丘時河朔流移滿道即事有作寄范覺民
作者：王之望
朝代：宋

北出都門道，紅塵污客襟。
號蟬如有意，高柳自成陰。
轍亂思良馬，林幽慕逸禽。
據鞍回首處，愈覺帝閽深。
书怀
作者：王之望
朝代：宋

海边寂寞村，春半芳菲月。
东风所至处，陋境亦佳绝。
垅麦已翻芒，山花自成列。
愁肠不堪断，预畏柳飞雪。
更忧鶗{决冫换右换鸟}鸣，坐使众芳歇。
白日不可留，请试餐玉诀。
书怀
作者：王之望
朝代：宋

群山岸东海，兹地真斗绝。洪涛渺翻天，朝夕吐日月。虽同一宇宙，迥与朝市别。三山在咫尺，芝草吾欲撷。未能仙骨轻，稍浣衷肠热。从我其谁欤，乘桴晓当发。百年胡为哉，万事聊复尔。功名早有意，贫贱昔所耻。岁月忽蹉跎，少壮何足恃。身外非我有，毫发不可致。惟有一寸心，俯仰要无愧。归去来山中，高人未吾鄙。村居何所乐，春至木欣欣。夜睇海上月，昼瞻岭头云。东家有胜士，杖屦日相亲。山行共采蕨，野步仍班荆。初见气已合，久游意弥真。剧谈复痛饮，相对有馀情。海边寂寞村，春半芳菲月。东风所至处，陋境亦佳绝。垄麦已翻芒，山花自成列。愁肠不堪断，预畏柳飞雪。更忧鶗鴂鸣，坐使众芳歇。白日不可留，请试餐玉诀。
书怀
作者：王之望
朝代：宋

群山岸东海，兹地真斗绝。
洪涛渺翻天，朝夕吐日月。
虽同一宇宙，迥与朝市别。
三山在咫尺，芝草吾欲撷。
未能仙骨轻，稍浣衷肠热。
从我其谁欤，乘浮晓当发。
书怀·其一
作者：王之望
朝代：宋

羣山岸东海，兹地真斗绝。
洪涛渺翻天，朝夕吐日月。
虽同一宇宙，迥与朝市别。
三山在咫尺，芝草吾欲撷。
未能仙骨轻，稍浣衷肠热。
从我其谁欤，乘桴晓当发。
书怀·其一
作者：王之望
朝代：宋

群山岸东海，兹地真斗绝。洪涛渺翻天，朝夕吐日月。虽同一宇宙，迥与朝市别。三山在咫尺，芝草吾欲撷。未能仙骨轻，稍浣衷肠热。从我其谁欤，乘桴晓当发。
书怀·其三
作者：王之望
朝代：宋

村居何所乐，春至木欣欣。夜睇海上月，昼瞻岭头云。东家有胜士，杖屦日相亲。山行共采蕨，野步仍班荆。初见气已合，久游意弥真。剧谈复痛饮，相对有馀情。
书怀·其三
作者：王之望
朝代：宋

村居何所乐，春至木欣欣。
夜睇海上月，昼瞻岭头云。
东家有胜士，杖屦日相亲。
山行共采蕨，野步仍班荆。
初见气已合，久游意弥真。
剧谈復痛饮，相对有余情。
书怀·其二
作者：王之望
朝代：宋

百年胡为哉，万事聊复尔。功名早有意，贫贱昔所耻。岁月忽蹉跎，少壮何足恃。身外非我有，毫发不可致。惟有一寸心，俯仰要无愧。归去来山中，高人未吾鄙。
书怀·其二
作者：王之望
朝代：宋

百年胡为哉，万事聊復尔。
功名早有意，贫贱昔所耻。
岁月忽蹉跎，少壮何足恃。
身外非我有，毫髮不可致。
惟有一寸心，俯仰要无愧。
归去来山中，高人未吾鄙。
书怀·其四
作者：王之望
朝代：宋

海边寂寞村，春半芳菲月。东风所至处，陋境亦佳绝。垄麦已翻芒，山花自成列。愁肠不堪断，预畏柳飞雪。更忧鶗鴂鸣，坐使众芳歇。白日不可留，请试餐玉诀。
书怀·其四
作者：王之望
朝代：宋

海边寂寞村，春半芳菲月。
东风所至处，陋境亦佳绝。
壠麦已翻芒，山花自成列。
愁肠不堪断，预畏柳飞雪。
更忧鶗鴂鸣，坐使众芳歇。
白日不可留，请试餐玉诀。
书白氏长庆集
作者：王之望
朝代：宋
体裁：古风

我爱乐天文，平易更精切。笔端应有口，心事无不说。游戏供日用，工巧疑天设。述情悉毫釐，辩理穷曲折。如我本欲言，挽我开齿颊。如人病瘖哑，代我传喉舌。驽骀拟举步，骏足过如瞥。弱弧未及弯，强弩已穿札。抚才初自愧，适意还深惬。读尽一编诗，胸怀消百结。
以鼎炉遗关子东有诗相谢次韵
作者：王之望
朝代：宋

君家聚古无不有，不腆敝器何足奇。两首新诗愧虚辱，恨无郜鼎为君移。赠君剑川八卦鼎，一饼清泉终日然。净几明窗读周易，妙香时炷不论钱。
以鼎炉遗关子东有诗相谢次韵·其一
作者：王之望
朝代：宋
体裁：七言绝句

君家聚古无不有，不腆敝器何足奇。两首新诗愧虚辱，恨无郜鼎为君移。
以鼎炉遗关子东有诗相谢次韵·其二
作者：王之望
朝代：宋

赠君剑川八卦鼎，一餠清泉终日然。
浄几明窗读周易，妙香时炷不论钱。
以鼎炉遗关子东有诗相谢次韵·其二
作者：王之望
朝代：宋

赠君剑川八卦鼎，一饼清泉终日然。净几明窗读周易，妙香时炷不论钱。
以鼎爐遺關子東有詩相謝次韵·其一
作者：王之望
朝代：宋

君家聚古無不有，不腆敝器何足奇。
兩首新詩愧虛辱，恨無郜鼎爲君移。
以鼎爐遺關子東有詩相謝次韵·其二
作者：王之望
朝代：宋

贈君劍川八卦鼎，一餠清泉終日然。
浄几明窗讀周易，妙香時炷不論錢。
倚江亭会上虞伯逵送梅花并二绝句坐上次韵併调贺子忱·其二
作者：王之望
朝代：宋

喜见江梅又着花，插来不怕帽檐斜。
高标幽韵谁真似，人在风流贺监家。
倚江亭会上虞伯逵送梅花并二绝句坐上次韵并调贺子忱
作者：王之望
朝代：宋

肠断江头索笑花，三三两两逐枝斜。忽随清绝惊人句，来自西湖处士家。喜见江梅又著花，插来不怕帽檐斜。高标幽韵谁真似，人在风流贺监家。
倚江亭会上虞伯逵送梅花并二绝句坐上次韵并调贺子忱·其一
作者：王之望
朝代：宋
体裁：七言绝句

肠断江头索笑花，三三两两逐枝斜。忽随清绝惊人句，来自西湖处士家。
倚江亭会上虞伯逵送梅花并二绝句坐上次韵并调贺子忱·其二
作者：王之望
朝代：宋

喜见江梅又著花，插来不怕帽檐斜。高标幽韵谁真似，人在风流贺监家。
倚江亭會上虞伯逵送梅花并二絕句坐上次韵併調賀子忱·其一
作者：王之望
朝代：宋

腸斷江頭索笑花，三三兩兩逐枝斜。
忽隨清絕驚人句，來自西湖處士家。
倚江亭會上虞伯逵送梅花并二絕句坐上次韵併調賀子忱·其二
作者：王之望
朝代：宋

喜見江梅又著花，插來不怕帽簷斜。
高標幽韵誰真似，人在風流賀監家。
关子东约中秋游天竺再用前韵有诗和之
作者：王之望
朝代：宋
体裁：七言律诗

湖光尽处两山开，夹道苍松郁壮哉。水过冷泉双涧合，石飞天竺一峰来。胜游喜有幽人约，佳句俄催爽气回。桂子中秋正芬馥，流霞好泛月边杯。
关子东约中秋游天竺再用前韵有诗和之
作者：王之望
朝代：宋

湖光尽处两山开，夹道苍松鬰壮哉。
水过冷泉双涧合，石飞天竺一峰来。
胜游喜有幽人约，佳句俄催爽气回。
桂子中秋正芬馥，流霞好泛月边杯。
再和
作者：王之望
朝代：宋

年将六秩诸衰具，漏尽钟鸣行不住。
一身许国铢两轻，万里携家斗升赴。
五羊大夫习劳苦，三鱣先生嗟晚暮。
分为一世数奇人，踏遍九州多半路。
早岁尝为梁甫吟，中途已失邯郸步。
穷通有命常自乐，幽显无惭方不惧。
每读商书戒十愆，不忧汉法干三互。
奔走频惊使节光，叨逾敢叹儒冠误。
车下夺牛任客疑，水中见蟹从人怒。
怨恩肯效儿女语，正直犹希鬼神护。
平生事业在方册，将老精神弊泉布。
九重德意日边远，十万师徒关外聚。
不令圣泽皆下沾，宁免吾皇尚西顾。
上为朝廷广霖雨，下令郡邑清蒙雾。
乘轺无术漫观风，分陕维贤倚行露。
青天云雾昔曾披，绿水芙蓉今密附。
郊坰小队连后乘，燕寝清香同妙炷。
鸟雀难偕鸿鹄飞，驽骀暂逐骅骝鹜。
自怜落落王平子，遇此汪汪黄叔度。
但忧温诏趣公归，荫宇不容孤迹寓。
再和
作者：王之望
朝代：宋

年将六秩诸衰具，漏尽钟鸣行不住。一身许国铢两轻，万里携家斗升赴。五羊大夫习劳苦，三鳣先生嗟晚暮。分为一世数奇人，踏遍九州多半路。早岁尝为梁甫吟，中途已失邯郸步。穷通有命常自乐，幽显无惭方不惧。每读商书戒十愆，不忧汉法干三互。奔走频惊使节光，叨逾敢叹儒冠误。车下夺牛任客疑，水中见蟹从人怒。怨恩肯效儿女语，正直犹希鬼神护。平生事业在方册，将老精神弊泉布。九重德意日边远，十万师徒关外聚。不令圣泽皆下沾，宁免吾皇尚西顾。上为朝廷广霖雨，下令郡邑清蒙雾。乘轺无术漫观风，分陕维贤倚行露。青天云雾昔曾披，绿水芙蓉今密附。郊坰小队连后乘，燕寝清香同妙炷。鸟雀难偕鸿鹄飞，驽骀暂逐骅骝骛。自怜落落王平子，遇此汪汪黄叔度。但忧温诏趣公归，荫宇不容孤迹寓。
再和
作者：王之望
朝代：宋

年将六秩诸衰具，漏尽钟鸣行不住。
一身许国铢两轻，万里携家斗升赴。
五羊大夫习劳苦，三鳣先生嗟晚暮。
分为一世数奇人，踏遍九州多半路。
早岁尝为梁甫吟，中途已失邯郸步。
穷通有命常自乐，幽显无惭方不惧。
每读商书戒十愆，不忧汉法干三互。
奔走频惊使节光，叨逾敢叹儒冠误。
车下夺牛任客疑，水中见蟹从人怒。
怨恩肯效儿女语，正直犹希鬼神护。
平生事业在方册，将老精神弊泉布。
九重德意日边远，十万师徒关外聚。
不令圣泽皆下霑，宁免吾皇尚西顾。
上为朝廷广霖雨，下令郡邑清蒙雾。
乘轺无术漫观风，分陕维贤倚行露。
青天云雾昔曾披，绿水芙蓉今密附。
郊垧小队连后乘，燕寝清香同妙炷。
鸟雀难偕鸿鹄飞，驽骀暂逐骅骝骛。
自怜落落王平子，遇此汪汪黄叔度。
但忧温诏趣公归，荫宇不容孤迹寓。
再和
作者：王之望
朝代：宋

年將六秩諸衰具，漏盡鐘鳴行不住。
一身許國銖兩輕，萬里携家斗升赴。
五羊大夫習勞苦，三鱣先生嗟晚暮。
分爲一世數奇人，踏遍九州多半路。
早歲嘗爲梁甫吟，中途已失邯鄲步。
窮通有命常自樂，幽顯無慚方不懼。
每讀商書戒十愆，不憂漢法干三互。
奔走頻驚使節光，叨逾敢歎儒冠誤。
車下奪牛任客疑，水中見蟹從人怒。
怨恩肯效兒女語，正直猶希鬼神護。
平生事業在方冊，將老精神弊泉布。
九重德意日邊遠，十萬師徒關外聚。
不令聖澤皆下霑，寧免吾皇尚西顧。
上爲朝廷廣霖雨，下令郡邑清蒙霧。
乘軺無術漫觀風，分陝維賢倚行露。
青天雲霧昔曾披，綠水芙蓉今密附。
郊坰小隊連後乘，燕寢清香同妙炷。
鳥雀難偕鴻鵠飛，駑駘暫逐驊騮騖。
自憐落落王平子，遇此汪汪黄叔度。
但憂溫詔趣公歸，蔭宇不容孤迹寓。
再和
作者：王之望
朝代：宋

珠玑百斛何人付，公有诗筒来不住。出尘秀句若霞摛，走笔豪篇逾响赴。吟字一字不知老，朝作千篇犹未暮。秋天鸿鹄翥浮云，平地骅骝驱熟路。分忧制节绵万里，余事文章兼七步。千军独扫人共惊，八面俱来我何惧，力扛九鼎更妥帖，胸蟠万卷森差互。千言未困见纵横，一点不加无谬误。音谐律吕凤凰鸣，势薄云天鹏鸟怒。流传应有贾客售，在处岂无神物护。公诗光焰千丈锦，我诗粗窘一尺布。公诗雄富百雉都，我诗穷陋三家聚。行经北海恍自失，出见西施羞反顾。残膏祗欲借邻光，余润有如蒙晓雾。君侯雅志和薰风，圣主恩光深湛露。事业终期白日悬，功名已见青云附。愿公归侍玉皇案，天香复与金童炷。愿公西取王母环，云车直指瑶池鹜。要当都俞庙堂上，岂久淹留井参度。顾我尘埃不足论，屈曲世间随所寓。
再和
作者：王之望
朝代：宋

珠玑百斛何人付，公有诗筒来不住。
出尘秀句若霞摛，走笔豪篇逾响赴。
吟安一字不知老，朝作千篇犹未暮。
秋天鸿鹄翥浮云，平地骅骝驱熟路。
分忧制节绵万里，余事文章兼七步。
千军独扫人共惊，八面俱来我何惧。
力扛九鼎更妥帖，胸蟠万卷森差互。
千言未困见纵横，一点不加无谬误。
音谐律吕凤凰鸣，势薄云天鹏鸟怒。
流传应有贾客售，在处岂无神物护。
公诗光焰千丈锦，我诗粗窘一尺布。
公诗雄富百雉都，我诗穷陋三家聚。
行经北海恍自失，出见西施羞反顾。
残膏祇欲借邻光，余润有如蒙晓雾。
君侯雅志和熏风，圣主恩光深湛露。
事业终期白日悬，功名已见青云附。
愿公归侍玉皇案，天香復与金童炷。
愿公西取王母环，云车直指瑶池骛。
要当都俞庙堂上，岂久淹留井参度。
顾我尘埃不足论，屈曲世间随所寓。
再和
作者：王之望
朝代：宋

珠玑百斛何人付，公有诗筒来不住。出尘秀句若霞摛，走笔豪篇逾响赴。吟安一字不知老，朝作千篇犹未暮。秋天鸿鹄翥浮云，平地骅骝驱熟路。分忧制节绵万里，馀事文章兼七步。千军独扫人共惊，八面俱来我何惧。力扛九鼎更妥帖，胸蟠万卷森差互。千言未困见纵横，一点不加无谬误。音谐律吕凤凰鸣，势薄云天鹏鸟怒。流传应有贾客售，在处岂无神物护。公诗光焰千丈锦，我诗粗窘一尺布。公诗雄富百雉都，我诗穷陋三家聚。行经北海恍自失，出见西施羞反顾。残膏祇欲借邻光，馀润有如蒙晓雾。君侯雅志和薰风，圣主恩光深湛露。事业终期白日悬，功名已见青云附。愿公归侍玉皇案，天香复与金童炷。愿公西取王母环，云车直指瑶池骛。要当都俞庙堂上，岂久淹留井参度。顾我尘埃不足论，屈曲世间随所寓。
再和
作者：王之望
朝代：宋

珠璣百斛何人付，公有詩筒來不住。
出塵秀句若霞摛，走筆豪篇逾響赴。
吟安一字不知老，朝作千篇猶未暮。
秋天鴻鵠翥浮雲，平地驊騮驅熟路。
分憂制節綿萬里，餘事文章兼七步。
千軍獨掃人共驚，八面俱來我何懼。
力扛九鼎更妥帖，胸蟠萬卷森差互。
千言未困見縱橫，一點不加無謬誤。
音諧律呂鳳凰鳴，勢薄雲天鵬鳥怒。
流傳應有賈客售，在處豈無神物護。
公詩光焰千丈錦，我詩粗窘一尺布。
公詩雄富百雉都，我詩窮陋三家聚。
行經北海恍自失，出見西施羞反顧。
殘膏祇欲借鄰光，餘潤有如蒙曉霧。
君侯雅志和薰風，聖主恩光深湛露。
事業終期白日懸，功名已見青雲附。
願公歸侍玉皇案，天香復與金童炷。
願公西取王母環，雲車直指瑶池騖。
要當都俞廟堂上，豈久淹留井參度。
顧我塵埃不足論，屈曲世間隨所寓。
再和制帅
作者：王之望
朝代：宋

丘园养浩久怀安，忽侍天威咫尺间。
草制方观周诰命，筹边聊重蜀江山。
搏风已激三千水，掣电终归十二闲。
天遣词人来作牧，勒铭重刻剑门关。
再和制帅
作者：王之望
朝代：宋

圣主不忘远，惠怀尧所难。
如何吾所部，疲疗未全安。
诏条少宣布，牒诉多悲酸。
抚节夜长叹，忧惭非一端。
再和制帅
作者：王之望
朝代：宋

武林一别几经秋，谁料同为锦里游。
蒹苇已瑶树倚，琼琚仍愧木瓜投。
小诗勉向忙中和，大白难禁醉裹酬。
他日东南陪晤语，故应相对话刀州。
再和制帅
作者：王之望
朝代：宋

用尽登山力，方知行路难。孤峰宁久驻，半岭敢求字。远目穷千里，危肠搅百酸。川原忽开豁，岐路正平端。
再和制帅
作者：王之望
朝代：宋

用尽登山力，方知行路难。孤峰宁久驻，半岭敢求安。远目穷千里，危肠搅百酸。川原忽开豁，歧路正平端。圣主不忘远，惠怀尧所难。如何吾所部，疲瘵未全安。诏条少宣布，牒诉多悲酸。抚节夜长叹，忧惭非一端。露宿风餐走部封，要询民瘼下情通。消磨光景驱驰里，疲弊精神倥偬中。珠玉忽收千里赠，尘埃顿洗一襟空。病馀快觉心情爽，愈却头风耳不聋。丘园养浩久怀安，忽侍天威咫尺间。草制方观周诰命，筹边聊重蜀江山。抟风已激三千水，掣电终归十二闲。天遣词人来作牧，勒铭重刻剑门关。羁怀感槩少多违，世路迍邅老更迷。松槚十年乖种植，妻孥万里困携提。龙门偶幸馀光借，雁塔曾同伯氏题。拥彗祇今知不晚，曹装犹未去三齐。武林一别几经秋，谁料同为锦里游。蒹苇已惭瑶树倚，琼琚仍愧木瓜投。小诗勉向忙中和，大白难禁醉里酬。他日东南陪晤语，故应相对话刀州。
再和制帅
作者：王之望
朝代：宋

羇怀感概少多违，世路迍邅老更迷。
松读十年乖种植，妻孥万里困携提。
宠门偶幸余光借，雁塔曾同伯氏题。
拥篲祗今知不晚，曹装犹未去三齐。
再和制帅
作者：王之望
朝代：宋

露宿风餐走部封，要询民瘼下情通。
消磨光景驱驰裹，疲弊精神倥惚中。
珠玉忽收千里赠，尘埃顿洗一襟空。
病余快觉心情爽，愈却头风耳不聋。
再和制帅·其一
作者：王之望
朝代：宋
体裁：五言律诗

用尽登山力，方知行路难。孤峰宁久驻，半岭敢求安。远目穷千里，危肠搅百酸。川原忽开豁，歧路正平端。
再和制帅·其三
作者：王之望
朝代：宋
体裁：七言律诗

丘园养浩久怀安，忽侍天威咫尺间。草制方观周诰命，筹边聊重蜀江山。抟风已激三千水，掣电终归十二闲。天遣词人来作牧，勒铭重刻剑门关。
再和制帅·其二
作者：王之望
朝代：宋

露宿风餐走部封，要询民瘼下情通。
消磨光景驱驰裏，疲弊精神倥偬中。
珠玉忽收千里赠，尘埃顿洗一襟空。
病余快觉心情爽，愈却头风耳不聋。
再和制帅·其二
作者：王之望
朝代：宋

露宿风餐走部封，要询民瘼下情通。消磨光景驱驰里，疲弊精神倥偬中。珠玉忽收千里赠，尘埃顿洗一襟空。病馀快觉心情爽，愈却头风耳不聋。